
în cuprinsul acestei prefeţe încercăm să identificăm problemele 
mai deosebite, cu impact actual, ce ar putea fi valorificate şi validate 
în perimetrul pedagogiei contemporane, antamate de Immanuel Kant 
în lucrarea sa Uber Pâdagogik (Despre pedagogie). 

Lucrarea Despre pedagogie a fost publicată în 1803 şi este o 
lucrare-satelit ce gravitează în jurul celor trei Critici, importanta ei 
fiind aceea de a arăta până unde se poate întinde raţiunea practică 
a filosofiei kantiene. Căci, după cum preciza Kant, educaţia nu este 
chemată să formeze raţiunea speculativă, ci o raţiune care, în 
economia şi structura sa, e practică (în înţelesul de „reflexiune asupra 
a ceea ce se întâmplă, după cauzele şi efectele sale" - p. 53). 

Această lucrare de mică întindere referitoare la educaţie diferă, 
oarecum, ca metodă, de lucrările axiale-pivot pe care le complineşte, 
în sensul că aici Kant nu mai procedează decât arareori la distingerea 
(separarea) factorilor formali, apriorici, a formelor pure ale acţiunilor 
morale în conţinutul lor de obiecte sensibile şi elementele empirice, 
schimbătoare şi relative, ci, dimpotrivă, el le contopeşte cu 
problemele concrete ale educaţiei, cu aspectele aplicării ei în 
experienţa vieţii reale de toate zilele. 

De la început Kant postulează că omul este singura fiinţă care 
trebuie educată pentru a deveni OM. „Omul poate deveni om numai 
prin educaţie. El nu e nimic decât ceea ce face educaţia din el" 
(p. 17). Educaţia este cea care face demarcaţia între om şi celelalte 
creaturi (Qeschopt). 

Educaţia, în centrul căreia se află disciplina, este aceea care 
preface animalitatea în umanitate. „Disciplina îl opreşte pe om să se 
abată prin impulsurile sale animalice de la menirea sa, de la 

umanitate" (p. 16) - precizează Kant. Această semnificaţie pozitivă 
a disciplinei evidenţiată de Kant ne ajută să înţelegem cum, 
corectăndu-i ieşirile determinate de înclinaţia sa spre libertate 
neîngrădită, disciplina îl supune pe om legilor umanităţii. Desigur, 
spune Kant, această disciplină nu se formează de la sine, în mod 
spontan, ci într-un cadru organizat, instituţionalizat printr-o activitate 
specială - educaţia cu scopuri precise şi mijloace adecvate. 

Omului îi trebuie îngrijire şi cultură este un al doilea postulat 
pe care-1 enunţă Kant - cultura cuprinzând, pe lângă disciplină, şi 
instrucţia. Acestea din urmă au o importanţă extrem de mare în 
devenirea individului uman, pentru că, spune Kant, „cel ce nu e 
cultivat e brut (necioplit), cel ce nu e disciplinat e sălbatic" (p. 18); 
ba, mai mult, „neglijarea disciplinei este un râu mai mare decât 
neglijarea culturii, căci aceasta se mai poate completa mai târziu; 
sălbăticia însă nu se poate şterge - şi o greşeală în disciplină nu 
poate fi îndreptată niciodată" (p. 18). 

Umanismul lui Kant, derivat din iluminismul epocii în care a trăit, 
prezent, de altfel, în întreaga lui operă, transpare şi în această lucrare 
de mică întindere despre educaţie, atunci când el afirmă: „ne încântă 
gândul că natura umană se va dezvolta tot mai bine prin educaţie, 
căreia îi putem da o formă potrivită umanităţii. Asta ne deschide 
vederea spre un viitor mai fericit al genului uman" (p. 18). 

în lucrarea sa Despre pedagogie Kant aduce în discuţie 
necesitatea reformării educaţiei vremii lui, căreia el îi reproşa că nu-1 
formează şi nu-1 dezvoltă pe om pentru a atinge în întregime scopul 
existenţei sale. „Noi putem lucra - scria Kant - la un plan al unei 
educaţii mai potrivite, lăsând urmaşilor instrucţiuni pentru ea, ca 
s-o poată înfăptui încetul cu încetul (...). (Căci) ... educaţia este o 
artă a cărei practicare trebuie perfecţionată prin multe generaţii. 
Fiecare generaţie, înzestrată cu cunoştinţele celei precedente, poate 
înfăptui tot mai mult o educaţie care dezvoltă în mod proporţionat 
toate dispoziţiunile naturale ale omului, conducând astfel umanitatea 
spre menirea ei" (p. 19-20). 

Unul dintre principiile acestei noi educaţii este acela al tratării 
diferenţiate a indivizilor, educaţia fiind, în viziunea lui Kant, arta de 
a dezvolta dispoziţiunile naturale ale fiecărui om, ştiut fiind faptul 
că natura nu i-a dat omului pentru asta nici un instinct. Atât 

începutul, cât şl progresul acestei arte sunt sau mecanice, fără plan, 
rânduite după împrejurări date, sau judicioase. în mod mecanic se 
iveşte arta educaţiei numai cu anumite ocazii, când observăm dacă 
ceva e păgubitor sau folositor pentru om. Acest mod de a concepe 
educaţia, susţine Kant, cuprinde unele greşeli şi lipsuri, deoarece 
nu se întemeiază pe nici un plan. De aceea, este necesar, precizează 
el, ca arta educaţiei sau pedagogică să devină judicioasă, pentru a 
putea să dezvolte natura umană în aşa fel încât să-şi atingă integral 
menirea (scopul). De pildă, principiul imitaţiei părinţilor de către copii 
trebuie înlăturat, întrucât există riscul ca un „prost-crescut" (p. 21) 
sâ-1 crească apoi pe altul. Remediul acestei situaţii îl constituie, spune 
Kant, prefacerea pedagogiei în ştiinţă, transformarea pedagogiei în 
studiu sistematic. 

în acest context, Kant aduce în discuţie un alt principiu al 
pedagogiei moderne: „copiii trebuie educaţi nu potrivit cu starea 
prezentă, ci cu starea mai bună, posibilă în viitor, a genului uman" 
(p. 21). „Buna educaţie e tocmai izvorul din care iese tot binele în lume" 
(p. 22), exclamă Kant. 

La un moment dat, înspre finalul părţii de Introducere a lucrării 
sale Despre pedagogie, Kant simte nevoia unei recapitulări, prilej 
cu care face unele precizări asupra conceptului „educaţie". Astfel, 
el conchide că prin educaţie omul trebuie să fie: 

1) disciplinat. A disciplina înseamnă a căuta de a face ca 
animalitatea să nu păgubească umanitatea, nici în individul 
izolat, nici în omul social. Disciplina este deci numai 
îmblânzirea sălbăticiei; 

2) cultivat. Cultura cuprinde învăţătura şi instrucţia. Prin ea se 
dobândeşte abilitatea (citirea, scrierea, muzica etc.); 

3) prudent, adică să se adapteze societăţii omeneşti, să fie 
simpatizat şi să aibă influenţă. Pentru aceasta e nevoie de un 
anumit fel de cultură, pe care o numim civilizare (care 
presupune maniere, politeţe, capacitate de relaţionare cu 
semenii); 

4) moral, adică omul să fie nu numai îndemânatic pentru tot 
felul de scopuri, ci să-şi câştige şi tăria sufletească de a alege 
numai scopuri bune (aprobate cu necesitate de oricine şi care 
pot fi totodată scopuri pentru oricine). 

Un alt principiu pedagogic modem invocat de Kant este cel al 
instruirii active, participative a elevilor. Copiii, susţine Kant, nu 
trebuie sâ fie dresaţi în mod mecanic, ci sâ fie învăţaţi să gândească. 

Acest principiu pedagogic, împreună cu celelalte amintite mai 
înainte, se cer a fi experimentate. De aici şi solicitarea lui Kant de a 
se organiza mai întâi şcoli experimentale şi mai apoi sâ se înfiinţeze 
şcoli normale. 

Educaţia se poate realiza, spune Kant, fie particular, fie public. 
Cea dintâi, educaţia în particular, e făcută de părinţi sau ajutoare 
plătite (preceptori) care asigură practicarea preceptelor, în 
principal a celor morale - deci educaţia morală -, iar cea de-a 
doua - educaţia publică - asigură instrucţia (informarea). Desigur, 
o educaţie publică completă este aceea care reuneşte amândouă 
laturile: instrucţia şi formarea morală. Este motivul pentru care 
această ultimă formă este preferată şi apreciată de Kant ca oferind 
cea mai bună imagine a viitorului cetăţean. „Educaţia publică îşi 
arje avantajele cele mai evidente, căci prin ea copiii învaţă să-şi 
măsoare puterile, învaţă limitarea prin dreptul altora. Aici nimeni 
nu se bucură de privilegii, deoarece pretutindeni se simte 
rezistenţă, deoarece nimeni nu poate ieşi la suprafaţă decât când 
excelează prin meritul propriu" (p. 28). 

în cea de-a doua parte a scrierii sale, intitulată Tratat (de la care, 
probabil, a împrumutat C.V. Buţureanu - primul traducător în limba 
română al acestei lucrări kantiene - titlul traducerii sale. Tratat de 
pedagogie (191 2)), Kant abordează laturile educaţiei: educaţia fizică 
(îngrijirea corpului fizic-biologic) şi educaţia practică sau morală 
(ce vizează tot ceea ce se raportează la libertate). Educaţia practică, 
fiind „educaţia spre personalitate" (p. 31), cuprinde, de altfel, toate 
laturile educaţiei intelectuale: 1) formarea scolastică mecanică 
(vizând abilitatea), ce conferă omului valoare cu privire la sine însuşi 
ca individ, realizată de institutor; 2) pragmatică (vizând prudenţa), 
formând omul ca cetăţean cu o valoare publică, realizată de 
educator; 3) morală (vizând moralitatea), prin ea omul dobândind 
o valoare în perspectiva întregului gen uman. 

în ceea ce priveşte educaţia fizică, pe multe pagini Kant 
analizează şi exemplifică modul în care se pot realiza în cadrul 
acesteia calităţile V.Î.R.F. (viteză, îndemânare, rezistenţă şi forţă). 

Educaţia fizică este însoţită de educaţia sufletului, în sensul de 
cultura fizică a spiritului. Aceasta este împărţită de Kant în liberă şi 
scolastică. Prima este jocul în orele libere la dispoziţia elevului, cea 
de-a doua este însă munca serioasă desfăşurată sub constrângere. 

Pe această bază Kant arată că pot fi schiţate diferite planuri de 
educaţie, ce se pot întemeia fie pe metoda învăţării prin joc, fie pe 
metoda învăţării prin sarcini precise („treabă serioasă" (p. 47), 
cum scrie el). în acest context, Kant devoaleazâ un alt principiu al 
pedagogiei moderne: educaţia trebuie făcută prin muncă şi pentru 
muncă, deoarece omul este unicul animal care trebuie să muncească 
pentru a-şi asigura subzistenţa. 

Educaţia trebuie să se axeze în principal pe facultăţile sufleteşti 
superioare (inteligenţa, puterea de judecare, raţiunea); celor 
inferioare izolate (atenţia, memoria), neavând nici o valoare, Kant le 
hărăzeşte un rol marginal. De pildă, în ceea ce priveşte memoria, 
deşi semnalează necesitatea inventării de procedee mnemotehnice 
de învăţare a limbilor străine, a geografiei, Kant respinge categoric, 
ca nocivă, lectura beletristică (cititul romanelor). 

în această parte a lucrării, în care Kant face o tratare sistematică a 
problemelor de pedagogie, el identifică şi alte principii ale educaţiei; 
printre acestea îl amintim pe acela al luării în consideraţie a 
particularităţilor de vârstă şi individuale, a cărui realizare presupune, în 
expresie kantiană, „a combina pe nesimţite ştiinţa cu putinţa" (p. 51) 
elevilor, ca şi pe acela al învăţării conştiente („inteligenţa să nu procedeze 
numai în mod mecanic, ci şi având conştiinţa unei reguli" - p. 5 1). 

în aceeaşi ordine de idei, Kant este pentru învăţământul formativ, şi 
mai puţin pentru cel informativ. Scopul educaţiei este - scrie el - năzuinţa 
„spre abilitate şi perfecţiune, nu pentru a-1 informa pe elev într-o materie 
specială, ci pentru a întări forţele sale mintale" (p. 52). Drept urmare, el 
recomandă cu stăruinţă metoda maieutică a lui Socrate, de a scoate 
cunoştinţe din raţiunea proprie copiilor, şi nu de a turna în capul lor 
cunoştinţe raţionale, alături de cea catehetică-mecanică. 

în ceea ce priveşte educarea laturii volitive a personalităţii 
copilului, Kant e de părere că „voinţa copiilor nu trebuie (...) frântă, 
ci trebuie numai condusă aşa încât să cedeze în faţa piedicilor 
naturale" (p. 55). „Frângerea voinţei produce o mentalitate de sclav, 
pe când rezistenţa naturală produce docilitate" (p. 56). 

Immanuel Kant este Inflexibil în rigorismul său atunci când e 
vorba de educaţia (cultura) morală; aceasta trebuie sâ se întemeieze 
pe axiome, nu pe disciplină (experienţă). Copilul trebuie deprins a 
acţiona după maxime, şi nu după anumite impulsuri. Caracterul - 
rezultat de prim ordin al educaţiei morale, în opinia lui Kant - stă în 
abilitatea de a acţiona după maxime: la început ne însuşim maxime 
ale şcolii, iar mai târziu, maxime ale umanităţii. De caracter depinde 
docilitatea (ascultarea) elevilor, ce poate fi una faţă de voinţa 
absolută, dedusă din constrângere, sau una faţă de voinţa 
cunoscută ca raţională, realizată ca ascultare voluntară. Cu acest 
prilej Kant se apleacă asupra celor două laturi fundamentale ale 
educaţiei: convingerea şi constrângerea. 

Deşi Kant este conştient de faptul că la copii nu trebuie sâ 
formăm caracterul unui cetăţean, ci caracterul unui copil, totuşi el 
atrage atenţia că ascultarea de voinţa absolută e foarte necesară şi 
pentru copil, deoarece îl pregăteşte pentru îndeplinirea acelor legi 
pe care trebuie sâ le respecte în viitor ca cetăţean. De aceea copiii 
trebuie sâ stea sub o anumită lege a constrângerii; această lege 
trebuie sâ fie însă universală. 

între datorie şi înclinaţie, Kant înclină firesc, dacă ţinem seama 
de concepţia sa de ansamblu asupra moralei, spre cea dintâi: în 
viaţă ne poate conduce numai datoria, nu înclinaţia. încălcarea unei 
porunci trebuie să fie, spune Kant, urmată de pedepse, fie fizice, fie 
morale, administrate însă cu multă luare-aminte, pentru a nu rezulta 
nici indoles servilis şi nici indoles mercenaria. Pedepsele fizice fiind 
complementare celor morale, la ele se va recurge rar, întrucât prin 
practicarea lor nu se mai formează un caracter bun. Când pedepsele 
fizice sunt frecvent folosite, deseori repetate, ele produc răutate, 
încăpăţânare. Or, educaţia morală are drept scop fundamental 
formarea trăsăturilor şi notelor esenţiale ale unui om de caracter: 
sentimentul şi ideea datoriei, dragostea de adevăr, sociabilitatea, 
seninătatea sufletului ş.a. Drept căi de înfăptuire a acestui scop, 
Kant propune două maxime-principiu: susţine et abstine şi festina 
lente (susţine însemnând „rabdă şi deprinde-te a suporta", iar festina 
lente indicând o activitate continuă de învăţare cu temei). Alte căi, 
amintite de Kant în completarea celor de mai sus, sunt: puterea 
exemplului, unitatea dintre vorbă şi faptă. 

în ultimă analiză kantiană, educaţia morală se Finalizează cu 
conştientizarea necesităţii împlinirii datoriilor faţă de sine însuşi (prin 
care omul ajunge să păstreze în persoana sa proprie demnitatea 
umanităţii) şi a datoriilor faţă de alţii (prin care omul dobândeşte 
respectul şi stima pentru dreptul celorlalţi oameni). Prin aceasta şi 
numai astfel omul devine fiinţă morală. Căci din natură el nu este 
nicidecum o fiinţă morală - arată Kant, precizând că „el devine o 
fiinţă morală numai dacă raţiunea sa se înalţă până la noţiunile 
datoriei şi legii" (p. 69-70). 

Interesante şi de o mare actualitate sunt şi consideraţiile kantiene 
asupra educaţiei religioase a copiilor, ca o componentă majoră a 
educaţiei, şi, în special, cele referitoare la relaţia dintre religie 
(teologie) şi moralitate, la însemnătatea uneia în configurarea 
celeilalte. 

în finalul micului său tratat de pedagogie, Kant adaugă „câteva 
observaţii de care ar trebui să ţină seama mai ales tineretul, 
la intrarea în adolescenţă" (p. 73). Printre acestea se numără şi 
cele privitoare la educaţia sexuală a tinerilor. „în educaţia 
timpurilor mai noi se susţine cu tot dreptul - scrie Kant - câ trebuie 
să i se vorbească tânărului despre acestea în mod deschis, lămurit 
şi hotărât" (p. 74), fiind învăţat de timpuriu să aibă stimă 
cuviincioasă faţă de celălalt sex. 

în încheiere, întreaga viziune pedagogică a lui Kant despre 
educaţie o putem rezuma şi reda prin propriile-i construcţii 
lingvistice: „în educaţie totul depinde de faptul de a stabili 
pretutindeni principii exacte, fâcându-i pe copii să le înţeleagă şi 
să le primească cu plăcere. Ei trebuie să înveţe a pune în locul 
dispreţului, urii, oroarea de ceea ce-i revoltător şi absurd; a pune 
numai oroarea interioară în loc de cea exterioară, faţă de oameni 
şi faţă de pedepsele divine; stimă de sine şi demnitate interioară - 
în locul opiniei oamenilor, valoare interioară a acţiunii şi a făptuirii 
- în loc de vorbe şi emoţii, inteligenţă - în loc de sentiment, şi 
veselie şi pietate cu bunâ-dispoziţie - în loc de devoţiune 
morocănoasă, timidă şi întunecată" (p. 70). Ei trebuie să se bucure 
în urma realizării interesului pentru binele lor însuşi, pentru binele 
altora şi pentru binele universal (chiar dacă acesta din urmă nu 
este în folosul patriei lor sau spre câştigul lor propriu). 

Consecvent concepţiei sale filosofice de ansamblu, în pedagogia 
sa Kant a implicat la maximum imperativul său categoric, care aici 
apare transfigurat astfel: „Sâ nâzuim a considera multe totdeauna 
ca datorie. O acţiune trebuie sâ aibă pentru mine valoare nu pentru 
câ e de acord cu înclinaţia mea, ci pentru câ prin aceasta îmi 
îndeplinesc datoria" (p. 76). 


Prof. univ. dr. Constantin STROE 



Nota traducătorului 


Traducerea de faţă s-a făcut după textul german editat de 
Q. Hartenstein, 1868, voi. VIII. Paginaţia acestei ediţii e notată de 
noi pe margine. 

Există o traducere în limba română a Tratatului de pedagogie 
al lui Kant, publicată de C.V. Buţureanu (Biblioteca pentru toţi, 
nr. 770-771/1912), dar ea e făcută după traducerea franceză a lui 
Jules Barni, deci este o traducere a unei traduceri. Şi, cum traducerea 
lui Barni, pe care am consultat-o şi noi (în ediţia a V-a, îngrijită de 
Raymond Thamin), se depărtează uneori simţitor de textul german, 
iar cea română - de textul francez, publicarea unei traduceri după 
textul german e pe deplin justificată. 


15 octombrie 1945 


T.B. 



1 ntrofcucere 


Omul este singura fiinţă 1 care trebuie educată. Prin 
educaţie înţelegem anume îngrijirea (hrana, întreţinerea), 
disciplina şi instrucţia însoţită de cultură. Drept urmare, omul 
este copil sugar, elev şi discipol. 

Animalele se folosesc de forţele lor, din clipa în care încep 
să aibă vreuna dintre aceste forţe, în mod regulat, adică în aşa 
fel încât să nu le devină vătămătoare lor înseşi. într-adevâr, nu 
putem decât să ne minunăm văzând, de pildă, cum puii de 
rândunică, abia ieşiţi din găoace şi încă lipsiţi de lumina ochilor, 
ştiu totuşi să facă aşa încât necurăţenia lor să cadă afară din 
cuib. Animalele deci n-au nevoie de îngrijire, ci cel mult de 
hrană, încălzire şi conducere, sau de o anumită ocrotire. De 
hrânire au nevoie, ce-i drept, cele mai multe animale, dar nu şi 
de îngrijire. Prin îngrijire, anume, înţelegem prevederea 
părinţilor pentru a opri o întrebuinţare vătămătoare pe care ar 
putea-o da copiii forţelor lor. Dacă un animal, de pildă, ar ţipa 
îndată ce vine pe lume, cum fac copiii, el ar deveni negreşit 
prada lupilor şi a altor fiare atrase de ţipetele lui. 

Disciplina preface animalitatea în umanitate. Un animal este 
chiar prin instinct tot ce poate fi; o raţiune străină a pregătit pentru 
el totul încă de mai înainte. Omul însă are nevoie de raţiune 

1 Termenul folosit de Kant este Geschopt, care înseamnă 
„creatură" (n.tr.). 

proprie. El n-are instinct, şi trebuie sâ-şi facă singur planul purtării 
sale. Cum însă, venind crud pe lume, el nu e în stare s-o facă 
imediat, va trebui ca alţii să îndeplinească aceasta pentru dănsul. 

Genul uman trebuie să producă de la sine, prin proprie 
străduinţă şi încetul cu încetul, întreaga dispoziţiune naturală 
a umanităţii. O generaţie creşte pe alta. Primul început putem 
să-l căutăm într-o stare primitivă sau chiar într-o stare perfectă, 
civilizată. Dacă se presupune că această din urmă stare a 
existat mai înainte şi mai întăi, în acest caz omul ar fi trebuit 
doar să se sălbăticească şi apoi să recadă din nou în barbarie. 

458 Disciplina îl opreşte pe om să se abată prin impulsurile 
sale animalice de la menirea sa, de la umanitate. Ea trebuie, 
de pildă, să-l împiedice de a se arunca cu furie şi fără prevedere 
în primejdii. Disciplina este deci numai negativă, anume ea 
este acţiunea prin care omului i se ia sălbăticia, pe când 
instrucţia este partea pozitivă a educaţiei. 

Sălbăticia este neatârnare faţă de legi. Disciplina îl supune 
pe om legilor umanităţii; ea începe sâ-1 facă să simtă 
constrângerea legilor. Dar aceasta trebuie să se producă de cu 
bună vreme. Astfel, de pildă, copiii sunt trimişi la şcoală, la 
început, nu chiar cu intenţia să înveţe ceva acolo, ci pentru a 
se obişnui să şadă liniştiţi şi să observe exact ceea ce li se 
arată, pentru ca pe viitor să nu încerce a înfăptui chiar de îndată 
orice le-ar veni în minte. 

Omul are însă din natură o atât de mare înclinare spre 
libertate încât, obişnuindu-se doar puţină vreme cu ea, îi aduce 
orice jertfă. Chiar de aceea disciplina trebuie să se aplice, cum 
am spus, foarte de timpuriu, căci, nefâcând astfel, în urmă omul 
greu se poate schimba. El ascultă apoi de orice toană. Vedem 
acest lucru la neamuri sălbatice care, stând chiar mai lungă 
vreme în serviciul europenilor, nu se obişnuiesc totuşi niciodată 
a trăi după felul acestora. Nu e însă vorba aici de un nobil dor 
de libertate, cum cred Rousseau şi alţii, ci de o anumită 
primitivitate, întrucât aici animalul n-a dezvoltat încă, 
aşa-zicând, în sine, umanitatea. De aceea omul trebuie deprins 
de timpuriu să se supună preceptelor raţiunii. Dacă în tinereţe 
i se lasă voinţa şi nimic nu i se opune, el păstrează toată viaţa 

sa o anumită sălbăticie. Şi nici nu le ajută la nimic acelora ce 
în tinereţe au fost cruţaţi printr-o prea mare alintare din partea 
mamei; căci în urmă li se va opune din toate părţile o rezistenţă 
cu atât mai îndârjită, şi pretutindeni vor primi lovituri când se 
vor amesteca în afacerile lumii. 

E o greşeală obişnuită ce se face în educaţia celor mari când, 
sub pretextul că sunt meniţi pentru a domni, nici în tinereţe nu 
li se opune nicicând o rezistenţă serioasă. La om, din pricina 
înclinării sale spre libertate, e nevoie de o îndulcire a stării sale 
de sălbăticie; la animal, însă, nu e nevoie din cauza instinctului. 

Omului îi trebuie îngrijire şi cultură. Cultura cuprinde 459 
disciplina şi instrucţia. De cea din urmă, nici un animal, din 
câte ştim, n-are nevoie. Căci nici un animal tânăr nu învaţă 
ceva de la unul mai bătrân, în afară de păsări, care învaţă cântul 
lor. Sub acest aspect ele sunt instruite de părinţii lor, şi e 
mişcător să vedem cum, ca într-o şcoală, mama cântă înaintea 
odraslelor din toate puterile, şi cum puii se străduiesc să scoată 
din micile lor gâtlejuri aceleaşi sunete. Pentru a ne convinge 
că păsările nu cântă din instinct, ci că învaţă, de fapt, a cânta, 
face să ne ostenim cu încercarea următoare: vom lua unor 
canari cam jumătate din ouăle lor şi le vom înlocui cu ouă de 
vrabie; nu putem pune pui de tot tineri de vrabie în locul puilor 
de canar. Aducându-i într-o cameră de unde aceşti pui de vrabie 
nu pot auzi vrăbiile din afară, ei vor învăţa cântarea canarilor, 
şi noi vom obţine vrăbii cântâtoare. E într-adevâr un lucru 
minunat că fiecare specie de păsări păstrează de-a lungul 
tuturor generaţiilor o anumită cântare principală, iar tradiţia 
cântării este, fără îndoială, cea mai puternică din lume. 

Omul poate deveni om numai prin educaţie. El nu e nimic 
decât ceea ce face educaţia din el. Să ne amintim că omul e 
educat numai de oameni, care de asemenea sunt educaţi. 

De aceea lipsa de disciplină şi instrucţie îi face pe unii oameni 
să fie răi educatori ai elevilor lor. Dacă odată, cândva, o fiinţă 
de un gen superior ar lua asupra sa educaţia noastră, am vedea 
atunci ce se poate face din om. Cum însă educaţia, pe de o 
parte, îl învaţă pe om ceva, iar pe de altă parte nu face decât 
să dezvolte unele însuşiri, nu se poate şti până unde se întind 

la el dispoziţiunile naturale. Dacă s-ar face aici cel puţin o 
experienţă cu ajutorul celor mari şi prin puterile unite ale 
multora, chiar prin aceasta am primi unele lămuriri cam până 
unde ar putea ajunge omul. Dar e tot atât de important, pentru 
un spirit speculativ, cum e o tristă observaţie pentru un 
filantrop, de a vedea cum cei mari nu au decât grija lor proprie, 
neluând parte la importanta experienţă a educaţiei, menită să 
arate cum face natura un pas înainte spre perfecţiune. 

Nu e nimeni care, fiind neglijat în tinereţea sa, n-ar înţelege 
el însuşi, la o vârstă mai matură, în ce a fost neglijat, fie în 
460 disciplină, fie în cultură (aşa putem denumi instrucţia). Cel ce 
nu e cultivat e brut (necioplit), cel ce nu e disciplinat e sălbatic. 
Neglijarea disciplinei este un râu mai mare decât neglijarea 
culturii, căci aceasta se mai poate completa mai târziu; sălbăticia 
însă nu se poate şterge - şi o greşeală în disciplină nu poate fi 
îndreptată niciodată. Poate că educaţia va deveni tot mai bună 
şi poate că fiecare generaţie următoare va înainta cu un pas 
mai aproape de perfecţiunea omenirii - căci îndărătul educaţiei 
se ascunde marea taină a perfecţiunii naturii omeneşti. De acum 
înainte acest lucru se poate înfăptui. Căci abia acum începe 
judecata dreaptă şi priceperea lămurită pentru ceea ce-i 
într-adevâr necesar pentru o bună educaţie. Ne încântă gândul 
că natura umană se va dezvolta tot mai bine prin educaţie, căreia 
îi putem da o formă potrivită umanităţii. Asta ne deschide 
vederea spre un viitor mai fericit al genului uman. 

Schiţa unei teorii a educaţiei este un măreţ ideal, şi nu 
strică cu nimic dacă nu suntem în stare sâ-1 înfăptuim chiar de 
îndată. Trebuie numai să nu considerăm chiar de la început o 
astfel de idee ca himerică şi să nu o denunţăm ca un vis 
frumos, chiar dacă se ivesc piedici în înfăptuirea ei. 

O idee nu este nimic altceva decât conceptul despre o 
perfecţiune ce nu se găseşte încă în experienţă. De pildă, ideea 
unei republici perfecte, cârmuite după regulile dreptăţii. Este 
ea, din această pricină, imposibilă? Mai întâi, ideea noastră 
trebuie numai să fie exactă, şi atunci, cu toate piedicile ce 
mai stau în calea înfăptuirii ei, ea nu este nicidecum 
imposibilă. Dacă, de pildă, fiecare ar minţi, oare din această 

pricină sinceritatea ar fi o simplă născocire? Şi ideea unei 
educaţii ce dezvoltă în om toate dispoziţiunile naturale este, 
fără îndoială, adevărată. 

Cu educaţia de astăzi omul nu atinge în întregime scopul 
existenţei sale. Căci căt de diferit trăiesc oamenii! O uniformi¬ 
tate între dănşii nu se poate înfăptui decăt dacă acţionează 
după aceleaşi principii, iar aceste principii ar trebui să le devină 
o a doua natură. Noi putem lucra la un plan al unei educaţii 
mai potrivite, lăsănd urmaşilor instrucţiuni pentru ea, ca s-o 
poată înfăptui încetul cu încetul. Se vede, de pildă, la florile 
numite ciuboţica-cucului cum, dacă le creştem din rădăcină, 
ele râmăn toate de aceeaşi culoare; dacă însă le semănăm, 
dobândesc culori cu totul diferite şi foarte variate, natura, 
aşadar, a pus totuşi germenii în ele, şi depinde numai de o 
semânare şi o râsâdire potrivită ca să se dezvolte aceşti 
germeni. Aşa şi la om! 

Sunt mulţi germeni în omenire, şi depinde acum de noi să 
dezvoltăm dispoziţiunile naturale în mod proporţionat şi să 
dezvăluim umanitatea din germenii ei, făcând ca omul să-şi 
ajungă menirea sa. Animalele şi-o îndeplinesc pe a lor de la 
sine şi fără să o cunoască. Omul trebuie abia să caute a o 
atinge; ceea ce nu se poate întâmpla dacă n-are nici o idee 
despre menirea sa. Pentru individ, atingerea menirii este chiar 
cu desăvârşire cu neputinţă. Dacă admitem o primă pereche 
omenească pe deplin formată, noi vrem totuşi să vedem cum 
îşi creşte copiii. Chiar primii părinţi dau copiilor un exemplu, 
copiii îi imită, şi astfel se dezvoltă unele dispoziţiuni naturale. 
Piu toţi pot fi formaţi în acest mod, căci, în cele mai multe 
cazuri, numai în împrejurări întâmplătoare copiii văd exemple, 
înainte vreme oamenii nici n-aveau idee despre perfecţiunea 
pe care natura umană o poate atinge, nici noi nu suntem încă 
prea lămuriţi asupra acestei noţiuni. Atâta însă este cert, că nu 
indivizi izolaţi, cu toată cultura elevilor lor, pot face ca aceştia 
să-şi îndeplinească menirea. Piu indivizi izolaţi, ci genul uman 
trebuie să ajungă aici. 

Educaţia este o artă a cărei practicare trebuie perfecţionată 
prin multe generaţii. Fiecare generaţie, înzestrată cu cunoştinţele 

celei precedente, poate înfăptui tot mai mult o educaţie care 
dezvoltă în mod proporţionat toate dispoziţiunile naturale ale 
omului, conducând astfel umanitatea spre menirea ei. 
Providenţa a voit ca omul să scoată binele din sine însuşi şi i se 
adresează, aşa-zicând, cu aceste cuvinte: „Păşeşte în lume" - 
cam aşa i-ar putea vorbi Creatorul omului! - „Eu te-am înzestrat 
cu toate dispoziţiunile spre bine. Ţie ţi se cuvine să le dezvolţi, 
şi astfel propria ta fericire şi nefericire de tine însuţi depinde." 

Omul trebuie să-şi dezvolte abia dispoziţiunile spre bine; 
providenţa nu le-a pus de mai înainte gata dezvoltate în el; sunt 
numai simple dispoziţiuni, şi fără să se desprindă de la sine 
moralitatea. A se face mai bun, a se cultiva pe sine însuşi şi, 
462 dacă e râu, a înfăptui în sine moralitatea, asta trebuie s-o facă 
omul. Dacă reflectăm însă bine asupra acestor lucruri, găsim că 
sunt foarte grele. De aceea educaţia este cea mai mare problemă 
şi cea mai grea problemă care poate fi dată omului spre 
dezlegare. Căci cunoaşterea depinde de educaţie, şi educaţia 
depinde iarăşi de cunoaştere. De aceea educaţia poate face 
numai încetul cu încetul un pas înainte, şi numai prin faptul că 
o generaţie transmite celei ce urmează experienţele şi 
cunoştinţele ei, că aceasta, la rândul ei, adăugând ceva, le predă 
celei ce vine. Numai astfel se poate ivi o noţiune exactă despre 
modul de educare. Ce mare cultură şi experienţă nu presupune 
deci această noţiune? Ea nu se putea naşte deci decât târziu, şi 
noi înşine încă n-am lămurit-o cu desăvârşire. întrebarea e dacă 
educaţia să imite cumva în individ formarea umanităţii în general, 
prin diferitele ei generaţii. 

Două invenţii ale oamenilor pot fi considerate, fără 
îndoială, ca cele mai dificile: anume cea a artei de guvernare 
şi cea a artei educaţiei, şi totuşi se mai discută în contradictoriu 
asupra ideii lor. 

Dar de unde să începem oare să dezvoltăm dispoziţiunile 
umane? Să începem de la o stare de barbarie, sau de la o stare 
gata cultivată? E greu să ne gândim la o dezvoltare din barbarie 
(de aceea, şi noţiunea despre primul om e atât de dificilă), şi 
noi vedem cum omul, dezvoltându-se dintr-o astfel de stare, a 
recăzut mereu în barbarie, ridicându-se apoi abia din nou din ea. 

Şi la popoare foarte civilizate găsim, în cele mai vechi ştiri ce 
ni le-au lăsat însemnate, o accentuată apropiere de barbarie - 
şi de câtă cultură nu e nevoie chiar pentru scris? Aşa încât, cu 
privire la oamenii civilizaţi, începutul artei scrisului l-am putea 
numi începutul lumii. 

Deoarece dezvoltarea dispoziţiunilor naturale la om nu se 
înfăptuieşte de la sine, toată educaţia e o artă. natura nu i-a dat 
omului pentru asta nici un instinct. Atât începutul, cât şi progresul 
acestei arte sunt sau mecanice, fără plan, rânduite după 
împrejurări date, sau judicioase. în mod mecanic se iveşte arta 
educaţiei numai în anumite prilejuri, când observăm dacă ceva 
e pentru om păgubitor sau folositor. Toată arta educaţiei care 
se iveşte numai în mod mecanic trebuie să cuprindă foarte multe 
greşeli şi lipsuri, deoarece nu se întemeiază pe nici un plan. 

Arta educaţiei sau pedagogică trebuie să devină, aşadar, 463 
judicioasă, pentru a putea să dezvolte natura umană în aşa fel 
ca ea să-şi atingă menirea. Părinţi deja educaţi sunt pilde pentru 
imitare după care se formează copiii. Dar, pentru ca aceştia să 
se facă mai buni, pedagogia trebuie să devină un studiu, altfel 
nu putem avea nici o nădejde din partea ei, iar unul prost-crescut 
creşte apoi pe altul. Mecanismul în arta pedagogică trebuie 
prefăcut în ştiinţă, altfel ea nu va deveni niciodată o străduinţă 
sistematică, iar o generaţie ar dărâma ceea ce a clădit cealaltă. 

Un principiu al artei pedagogice pe care trebuie sâ-1 aibă 
în vedere mai ales bărbaţii cu însărcinarea de a alcătui programa 
de educaţie este: copiii trebuie educaţi nu potrivit cu starea 
prezentă, ci cu starea mai bună, posibilă în viitor, a genului 
uman, adică potrivit cu ideea umanităţii şi cu menirea ei 
întreagă. Acest principiu e de mare importanţă. Părinţii îşi cresc 
copiii de obicei numai aşa ca să se adapteze lumii prezente, 
fie ea şi coruptă. Ei ar trebui însă să le dea o educaţie mai 
bună, prin care să se înfăptuiască o stare mai bună. Dar aici 
întâmpinăm două piedici: 

1) Părinţii n-au, de obicei, altă grijă decât ca odraslelor lor 
să li se netezească bine drumul în lume, 2) iar domnitorii îi 
consideră pe supuşii lor numai drept instrumente pentru 
intenţiile lor. 

Părinţii grijesc pentru casă, domnitorii - pentru stat. Şi unii, 
şi ceilalţi nu-şi propun ca scop ultim binele suprem universal, 
şi nici perfecţiunea pentru care e menită omenirea şi pentru 
care ea posedă chiar dispoziţiuni. Schiţarea unui plan de 
educaţie însă trebuie făcută din punct de vedere cosmopolit. 
Şi este oare, în acest caz, supremul bine universal o idee care 
ne poate păgubi în ceea ce considerăm a fi binele nostru 
suprem particular? niciodată! Căci, deşi se pare că ar trebui să 
aducem oarecari jertfe pentru această idee, adevărul este că 
prin ea sporim totdeauna şi bunăstarea noastră actuală. Şi, 
apoi, ce măreţe urmări o însoţesc! Buna educaţie e tocmai 
izvorul din care iese tot binele în lume. Germenii ce se găsesc 
în om trebuie numai să fie dezvoltaţi tot mai mult. Căci 
temeiurile răului nu le găsim în dispoziţiunile naturale ale 
omului. Cauza răului nu este alta decât că natura nu este adusă 
sub reguli. în om nu se află decât germenii pentru bine. 

464 Dar de unde să vină oare starea mai bună a lumii? De la 
domnitori, sau de la supuşi? Ca aceştia din urmă anume să se 
îndrepte mai întâi pe sine, şi întâlnind, aşa-zicând, pe bunii 
cârmuitori la jumătate de cale? Dacă ar fi ca domnitorii s-o 
înfăptuiască, atunci mai întâi educaţia prinţilor trebuie să devină 
mai bună, care de lungă vreme mai are încă marea lipsă că în 
tinereţe nu li se opune nici o rezistenţă. Un arbore însă care stă 
singur în câmp deschis creşte strâmb şi îşi întinde larg ramurile 
sale; un arbore însă care stă în mijlocul pădurii creşte, deoarece 
arborii de lângă el îi opun rezistenţă, drept în sus, şi caută aer şi 
soare deasupra sa. Aşa e şi cu domnitorii. Dar e tot mai bine ca 
ei să fie educaţi de cineva dintre supuşi, decât dacă ar fi educaţi 
de unul de-ai lor. Binele îl putem aştepta să vină de sus numai 
în cazul când educaţia este acolo mai bună! De aceea, în această 
chestiune, va hotărî în primul rând străduinţa particulară, iar 
nu, cum credeau Basedow şi alţii, ajutorul domnitorilor, căci 
experienţa ne învaţă că ei nu au în vedere mai întâi binele 
suprem universal, ci numai binele statului lor, ca să-şi atingă 
scopurile proprii. Dacă însă dau banii necesari pentru educaţie, 
atunci trebuie să aibă şi dreptul de a stabili planul ei. Aşa e cu 
tot ce priveşte formarea spiritului omenesc şi lărgirea 

cunoştinţelor omeneşti. Puterea şi banul nu o fac, o înlesnesc, 
cel mult. Dar ar putea-o face dacă economia statului n-ar socoti 
pentru fisc chiar de înainte dobânzile, nici academiile n-au 
fâcut-o până acum, şi câ o vor face de acum, pentru această 
nădejde nicicând semnele n-au fost mai slabe decât acum. 

Prin urmare, şi organizarea şcolilor ar trebui sâ atârne numai 
de judecata celor mai luminaţi cunoscători. Toată cultura începe 
de la omul particular şi se răspândeşte apoi mai departe, numai 
prin străduinţa unor persoane cu vederi largi, care au interes 
pentru binele universal şi sunt capabile sâ conceapă ideea unei 
stări viitoare mai bune, se poate înfăptui apropierea naturii 
umane de scopul ei. Se mai găseşte doar încă, printre cei mari, 
ici şi colo câte unul care, considerând poporul său, aşa-zicând, 
numai ca o parte a regnului natural, n-are altceva în vedere decât 
înmulţirea lui. Cel mult mai cere şi abilitate, dar numai pentru 
a-1 întrebuinţa pe cetăţean cu atât mai lesne ca instrument pentru 
intenţiile sale. Particularii fireşte câ trebuie sâ aibă şi ei mai întâi 
în vedere scopul natural, dar mai apoi trebuie sâ considere în 
primul rând dezvoltarea omenirii, năzuind ca ea sâ devină nu 
numai abilă, ci şi morală, şi, ceea ce prezintă dificultatea cea 
mai mare, ca oamenii sâ se străduiască a împinge posteritatea 
cu un pas mai departe de cum au ajuns ei. 

Prin educaţie omul trebuie sâ fie deci: 

1) disciplinat. A disciplina înseamnă a căuta de a face ca 
animalitatea sâ nu păgubească umanitatea, nici în 
individul izolat, nici în omul social. Disciplina deci este 
numai îmblânzirea sălbăticiei; 

2) omul trebuie cultivat. Cultura cuprinde învăţătura şi 
instrucţia. Prin ea se dobândeşte abilitatea. Aceasta este 
posesiunea unei aptitudini suficiente pentru toate scopurile 
posibile. Ea nu determină deci nici un fel de scopuri, ci lasă 
această grijă în seama împrejurărilor viitoare. 

Unele abilităţi sunt în toate cazurile bune, de pildă 
citirea şi scrierea; altele - numai pentru unele scopuri; 
de pildă, muzica, spre a ne face simpatici în societate. 
Din cauza mulţimii scopurilor, abilitatea devine, 
aşa-zicând, nemărginită. 

3) Trebuie sâ căutăm ca omul să devină şi prudent, să se 
adapteze societăţii omeneşti, să fie simpatizat şi să aibă 
influenţă. Pentru aceasta e nevoie de un anumit fel de 
cultură, pe care o numim civilizare. Pentru ea se cer 
maniere, politeţe şi o anumită deşteptăciune, prin care 
ne putem folosi de toţi oamenii pentru scopurile noastre 
proprii. Ea se îndreaptă după gustul schimbător al 
fiecărei epoci. Astfel, încă înainte cu căteva decenii, 
oamenilor le plăceau ceremoniile în societate. 

4) Trebuie sâ avem în vedere moralizarea. Omul trebuie 
sâ fie nu numai îndemânatic pentru tot felul de scopuri, 
ci trebuie să-şi câştige şi tăria sufletească de a alege 
numai scopuri bune. Scopurile bune sunt acelea care 
sunt aprobate cu necesitate de oricine şi care mai pot fi 
totodată scopuri pentru oricine. 


Omul poate fi sau numai dresat, îndreptat, instruit în mod 
mecanic, sau într-adevâr luminat. Se dresează câini, cai, şi se 
pot dresa şi oameni. (Acest cuvânt vine din englezeşte, de la 
to dress, „a îmbrăca". De aici şi termenul de Dresskammer, 
locul unde predicatorii îşi schimbau haina, iar nu Trostkammer, 
care ar însemna „camera de consolare".) 

Dar cu dresarea nu s-a făcut încă nimic, ci în primul rând 
e important ca copiii sâ înveţe a gândi. E vorba de principiile 
din care izvorăsc toate acţiunile. Se vede deci că la o educaţie 
adevărată e mult de lucru. De obicei, însă, în educaţia 
particulară se neglijează încă mult o a patra condiţie şi cea 
mai importantă, căci copiii sunt educaţi în general în felul că 
moralizarea se lasă pe seama predicatorului. Dar ce 
importanţă nemărginită nu are faptul de a învăţa copiii din 
tinereţe sâ urască viciul, nu chiar numai din cauza că 
Dumnezeu a poruncit-o, ci pentru că viciul e în sine urât! Căci, 
altminteri, le vine lesne gândul că ar putea totdeauna sâ 
cedeze patimii, şi că ea ar fi chiar îngăduită, numai dacă 
Dumnezeu n-ar fi oprit-o, şi că Dumnezeu poate face o dată 

şi o excepţie. Dumnezeu este fiinţa preasfântă şi voieşte 
numai binele, şi cere sâ practicăm virtutea pentru valoarea ei 
internă, şi nu pentru că o cere el. 

noi trăim într-o epocă a disciplinării, culturii şi civilizării, 
dar suntem încă departe de epoca moralizării. în starea actuală 
a oamenilor putem spune că fericirea statelor creşte o dată cu 
mizeria oamenilor. Şi e încă întrebarea dacă în starea de 
barbarie, unde toată această cultură a noastră n-ar exista, n-am 
fi mai fericiţi decât în starea noastră actuală. Căci, cum îi putem 
face pe oameni fericiţi, dacă nu-i facem morali şi înţelepţi? 
Cantitatea râului nu scade în acest caz. 

Trebuie sâ se organizeze mai întâi şcoli experimentale, 
înainte de a se putea înfiinţa şcoli normale. Educaţia şi 
instrucţia nu trebuie sâ fie numai mecanice, ci trebuie sâ se 
întemeieze pe principii. Dar nici nu trebuie sâ fie numai 
raţionante, ci şi, într-un anumit fel, un mecanism. în Austria 
existau în cea mai mare parte numai şcoli normale, întocmite 
după un plan împotriva căruia s-au făcut multe obiecţiuni 
întemeiate şi căruia i s-a adus mai ales învinuirea de mecanism 
orb. După aceste şcoli normale trebuiau sâ se îndrepte apoi 
toate celelalte şcoli, şi celor ce nu fuseseră în aceste şcoli li se 
refuza chiar intrarea într-un serviciu. Astfel de măsuri arată 
marea preocupare a guvernului în aceste chestiuni, iar o astfel 
de constrângere e cu neputinţă sâ dea roade bune. 

Suntem într-adevâr obişnuiţi sâ ne închipuim că în educaţie 467 
nu e nevoie de experimentare şi că s-ar putea judeca chiar cu 
raţiunea dacă ceva va fi bine sau nu va fi bine. Dar ne înşelăm 
aici foarte mult, iar experienţa ne învaţă că în încercările 
noastre se arată efecte cu totul opuse celor aşteptate de noi. 

Se vede deci că, experimentarea fiind hotărâtoare, nici o 
generaţie de oameni nu poate prezenta un plan desăvârşit de 
educaţie. Unica şcoală experimentală care a început aici sâ 
deschidă, aşa-zicând, calea, a fost institutul din Dessau. Trebuie 
sâ-i lăsăm această glorie, cu toate erorile numeroase pe care i 
le-am putea obiecta; sunt erori care se găsesc în toate 
raţionamentele ce se întemeiază pe încercări, aşa că mai e 
nevoie de încercări mereu noi. Acest institut a fost într-un 

anumit fel unica şcoală unde învăţătorii aveau libertatea să 
lucreze după metode şi planuri proprii, stănd în legătură atât 
întreolaltâ, cât şi cu toţi savanţii din Germania. 


Educaţia cuprinde în sine îngrijirea şi formarea. Aceasta 
este 1) negativa, disciplina care împiedică numai greşelile; 
2) pozitiva, instrucţiune şi conducere, şi aparţine, din acest 
punct de vedere, culturii. Conducerea este îndrumarea în 
aplicarea a ceea ce s-a învăţat. De aici rezultă deosebirea dintre 
instructor, care este numai învăţător, şi educator, care este un 
conducător. Cel dintâi dă educaţie numai pentru şcoală, cel 
din urmă - pentru viaţă. 

Prima epocă a elevului este aceea în care trebuie să arate 
supunere şi ascultare pasivă; a doua, în care i se îngăduie să 
facă întrebuinţare de reflexiunea şi de libertatea sa, dar sub 
legi. în cea dintâi avem o constrângere mecanică, în cealaltă- 
o constrângere morală. 

Educaţia este sau particulara, sau publica. Cea din urmă 
priveşte numai informaţiunea, şi aceasta poate rămâne 
totdeauna publică. Practicarea preceptelor se lasă în seama 
celei dintâi. O educaţie publică completă este aceea care 
reuneşte amândouă laturile, instrucţia şi formarea morală. 
Scopul este: înlesnirea unei bune educaţii particulare. O şcoală 
în care se face acest lucru se numeşte institut de educaţie. 
Astfel de institute nu pot fi numeroase, iar numărul elevilor 
468 primiţi în ele nu poate fi mare, deoarece ele sunt foarte scumpe, 
chiar numai organizarea lor cerând foarte mulţi bani. Cu ele e 
aşa ca şi cu azilele de săraci şi cu spitalele. Clădirile necesare, 
salariul directorului, al supraveghetorilor şi servitorilor înghit 
jumătate din banii meniţi pentru acest scop, şi e constatat că, 
dacă s-ar trimite aceşti bani săracilor acasă, ei ar fi îngri jiţi cu 
mult mai bine. De aceea e şi greu ca în acele institute de 
educaţie să intre alţi copii decât ai unor oameni bogaţi. 

Scopul unor atari institute publice este perfecţionarea 
educaţiei domestice. Dacă numai părinţii, sau alţii care le dau 

ajutor în educaţie, ar fi ei mai întâi bine educaţi, atunci 
cheltuiala institutelor publice ar putea lipsi. în ele sâ se facâ 
încercări şi sâ se formeze subiecţi, şi apoi sâ rezulte din ele o 
bună educaţie domestică. 

Educaţia particulară o fac sau părinţii înşişi, sau, cum ei 
uneori n-au nici timp, nici capacitatea necesară, nici plăcerea 
pentru asta, alte persoane, care sunt ajutoare plătite. Educaţia 
acestor ajutoare implică însă marea dificultate că autoritatea 
e împărţită între părinţi şi aceşti preceptori. Copilul sâ se 
îndrepte după ordinele preceptorilor, dar apoi sâ asculte de 
toanele părinţilor. într-o astfel de educaţie e necesar ca părinţii 
sâ cedeze întreaga lor autoritate preceptorilor. 

Dar întrucât oare educaţia particulară este preferabilă faţă 
de cea publică, sau aceasta din urmă faţă de cealaltă? în 
general, şi anume nu numai din latura abilităţii, ci şi cu privire 
la caracterul unui cetăţean, educaţia publică pare a fi mai 
avantajoasă decât cea domestică. Cea din urmă nu numai că 
produce adeseori defecte familiale, dar le şi perpetuează. 

Câtă vreme însă sâ dureze educaţia? Până la timpul când 
natura însăşi i-a dat omului sâ se conducă singur; când 
instinctul sexual se dezvoltă în el; când el însuşi poate deveni 
tată şi trebuie sâ fie educator; cam până la vârsta de 
şaisprezece ani. După acest timp se mai pot întrebuinţa, fireşte, 
mijloace de cultură şi se poate aplica o disciplină ascunsă, 
dar nu se mai poate practica o educaţie regulată. 

Supunerea elevului este sau pozitiuâ, când trebuie sâ facâ 469 
ceea ce i se ordonă, dat fiind că nu poate judeca singur şi 
simpla capacitate a imitaţiei mai dăinuieşte în el, sau negativă, 
când trebuie sâ facâ ce vor alţii, dacă vrea ca alţii, la rândul 
lor, sâ-i facâ ceva pe placul lui. La cea dintâi intervine pedeapsa, 
la cealaltă - refuzul de a face ceea ce vrea el; aici, deşi poate 
gândi, el e totuşi dependent în satisfacerea plăcerilor sale. 

Una dintre cele mai mari probleme ale educaţiei este de a 
se şti cum s-ar putea uni supunerea sub constrângerea legală 
cu capacitatea de a se servi de libertatea proprie. Căci 
constrângerea e necesară! Cum voi cultiva libertatea, dată fiind 
constrângerea? Eu trebuie sâ-1 obişnuiesc pe elevul meu sâ 

rabde o constrângere a libertăţii sale, şi în aceeaşi vreme sâ-1 
îndrum spre o bună întrebuinţare a libertăţii sale. Fără de asta, 
totul e numai mecanism, iar cel ieşit din sfera educaţiei nu ştie 
să se servească de libertatea sa. El trebuie să simtă de cu bună 
vreme rezistenţa inevitabilă a societăţii spre a cunoaşte 
dificultatea de a se susţine singur, de a suporta lipsuri şi de 
a-şi câştiga cele de trebuinţă, pentru a fi independent. 

Aici trebuie să avem în vedere regulile următoare: 1) să lăsăm 
copilul, din prima copilărie, să fie liber în toate privinţele 
(exceptând lucrurile unde s-ar putea singur vătăma, de pildă, 
când vrea să apuce un cuţit tăios), numai dacă acţiunea sa nu 
se pune în calea libertăţii altora; de pildă, când ţipă sau îşi 
exprimă veselia într-un mod prea zgomotos, atunci el supără pe 
alţii; 2) trebuie sâ-i arătăm că nu-şi poate atinge scopurile sale 
în alt fel decât numai lăsând şi pe alţii sâ-şi atingă scopurile lor, 
de pildă să nu-i facem nici o plăcere dacă nu face ce vrem noi, 
că trebuie să înveţe etc.; 3) trebuie sâ-i dovedim că i se impune 
o constrângere care îl conduce spre întrebuinţarea propriei sale 
libertăţi, că îl cultivăm pentru ca apoi să poată fi liber, adică să 
nu Fie obligat a depinde de alţii. Acest punct este cel mai din 
urmă. Căci la copii apare abia târziu ref lexiunea; astfel, mai târziu, 
ei trebuie să se îngrijească singuri de întreţinerea lor. Ei cred că 
totdeauna va fi aşa ca în casa părinţilor, că vor căpăta mâncare 
şi băutură fără să fie nevoiţi a se îngriji de acestea. Fără aplicarea 
măsurilor de mai sus, copiii, mai ales cei din părinţi bogaţi, 
precum şi fiii de principi, rămân ca şi locuitorii din Tahiti, toată 
viaţa lor copii. în acest punct, educaţia publică îşi are avantajele 
470 cele mai evidente, căci prin ea copiii învaţă sâ-şi măsoare puterile, 
învaţă limitarea prin dreptul altora. Aici nimeni nu se bucură de 
privilegii, deoarece pretutindeni se simte rezistenţă, deoarece 
nimeni nu poate ieşi la suprafaţă decât când excelează prin 
meritul propriu. Această educaţie dă cea mai bună imagine a 
unui viitor cetăţean. 

Dar trebuie să mai amintim aici încă o dificultate, care stă 
în a anticipa cunoaşterea în problema sexuală, pentru a 
împiedica chiar înainte de pubertate ivirea unor vicii. Dar despre 
acestea se va trata mai târziu, în cele ce urmează. 





Pedagogia sau teoria educaţiei este sau fizica, sau practica. 471 
Educaţia fizica este aceea pe care omul o împărtăşeşte cu 
animalele, sau îngrijirea. Educaţia practica sau morală este 
aceea prin care omul trebuie să fie format pentru a putea trăi 
ca o fiinţă care acţionează cu libertate. (Practic numim tot ce 
se raportează la libertate.) Ea este educaţie spre personalitate, 
educaţie a unei fiinţe care acţionează cu libertate, care se poate 
susţine singură şi poate fi membru în societate, dar avănd 
pentru sine însăşi o valoare intrinsecă. 

Ea cuprinde, prin urmare, 1) formarea scolasticâ-mecanicâ 
în vederea abilităţii; este deci didactică (aparţine institutorului), 

2) pe cea pragmatică, în vederea prudenţei (aparţinând 
educatorului), 3) pe cea morală, în vederea moralităţii. 

De formarea scolastică sau de instrucţiune omul are nevoie 
spre a deveni abil pentru atingerea tuturor scopurilor sale. Ea 
îi dă o valoare cu privire la sine însuşi ca individ. Prin formarea 
spre prudenţă, însă, el e format ca cetăţean, căci prin aceasta 
el dobândeşte o valoare publică. Aici învaţă a cârmui societatea 
civilă după intenţia sa, precum şi a se adapta societăţii civile. 

Prin educaţia morală, în sfârşit, el dobândeşte o valoare în 
vederea întregului gen uman. 

Formarea scolastică este cea mai devreme şi cea dintâi. 

Căci toată prudenţa presupune abilitate. Prudenţa este talentul 



32 


Immanuel Kant 


de a aplica bine abilitatea. Formarea morală, întrucât se 
întemeiază pe principii pe care omul trebuie să le priceapă 
singur, este cea mai târzie; întrucât însă se întemeiază numai 
472 pe inteligenţa umană de rând, trebuie să i se dea atenţie chiar 
de la început şi o dată cu educaţia fizică, căci, de altminteri, 
se înrădăcinează lesne unele greşeli, la care în urmă toată arta 
educaţiei se căzneşte în zadar. în vederea abilităţii şi prudenţei, 
trebuie să meargă toate după vârstă. Abilitate copilărească, 
prudenţă şi bunătate copilărească, nu viclenie, în felul 
bărbaţilor; acestea se potrivesc tot aşa de puţin ca şi mintea 
de copil la omul adult. 



csprc educaţia fizici 


Cu toate câ acela ce, în calitate de preceptor, ia asupra sa 
o educaţie, nu-i primeşte pe copii aşa de timpuriu sub suprave¬ 
gherea sa pentru a putea griji de educaţia lor fizică, totuşi e de 
folos să ştie tot ce e nevoie de observat în educaţie, de la 
începutul până la sfârşitul ei. Deşi preceptorul are de-a face 
numai cu copii mai mari, se prea poate întâmpla ca în acea 
casă sâ se mai nască copii, şi, dacă preceptorul se poartă bine, 
el are totdeauna un drept de a deveni confidentul părinţilor şi 
de a fi consultat de ei şi cu privire la educaţia fizică, întrucât 
doar şi de altfel el este adeseori singurul om erudit în casă. De 
aceea preceptorul are nevoie şi de cunoştinţe de acest fel. 

Educaţia fizică este de fapt numai alimentare, fie prin 
părinţi, fie prin doici sau păzitoare. Hrana hotărâtă copilului 
de natură este laptele mamei. Câ copilul ar suge o dată cu 
laptele şi anumite dispoziţiuni, cum auzim zicându-se adeseori: 
„Asta ai supt-o o dată cu laptele mamei!", este o simplă 
prejudecată. Şi mamei, şi copilului îi prieşte cel mai bine dacă 
mama însăşi alăptează. Totuşi, şi aici sunt excepţii în cazul 
extrem, din pricini de boală. Se credea odinioară câ primul 
lapte ce-1 dă mama îndată după naştere, şi care e zeros, ar fi 
pentru copil vătămător, şi câ mama ar trebui sâ-1 îndepărteze 
mai întâi, înainte de a putea alăpta copilul. Rousseau a atras 
însă cel dintâi atenţia medicilor asupra chestiunii dacă acest 

prim lapte nu i-ar putea prii şi copilului, dat fiind câ natura n-a 
întocmit doar nimic în zadar. Şi s-a aflat, într-adevâr, câ acest 
lapte înlătură cel mai bine necurăţenia ce se găseşte la copiii 
nou-nâscuţi şi pe care medicii o numesc meconiu, şi câ deci 
primul lapte le prieşte foarte mult copiilor. 

473 S-a ridicat chestiunea dacă copilul n-ar putea fi hrănit tot 
aşa de bine cu lapte de animale. Laptele omenesc e foarte 
deosebit de cel animal. Laptele tuturor animalelor erbivore, 
trăind din vegetale, se serbezeşte foarte repede când adăugăm 
ceva acid, de pildă acid tartric, citric, sau mai ales acid din 
stomacul viţeilor, numit cheag. Laptele omenesc însă nu se 
serbezeşte deloc. Dacă însă mamele sau doicile mănâncă 
câteva zile numai hrană vegetală, laptele lor se serbezeşte tot 
aşa ca şi cel de vacă etc.; dacă mănâncă însă apoi numai câtva 
vreme iarăşi carne, şi laptele devine tot aşa de bun ca înainte. 
De aici s-a tras concluzia câ cel mai bine şi cel mai priincios 
pentru copil este ca mamele şi doicile, în timpul când 
alăptează, să mănânce carne. Căci, dacă copiii varsă laptele, 
vedem câ el e serbezit. Acidul în stomacul copiilor trebuie să 
producă deci, chiar mai mult decât toţi ceilalţi acizi, serbezirea 
laptelui, deoarece laptele omenesc nu poate fi serbezit, 
altminteri, în nici un chip. Cu atât mai râu ar fi deci dacă i-am 
da copilului lapte care se serbezeşte chiar de la sine. Dar vedem 
la alte naţiuni câ nu numai acest fapt e hotărâtor. Tunguşii de 
pădure, de pildă, nu mănâncă aproape nimic altceva decât 
carne, şi sunt oameni puternici şi sănătoşi. Dar astfel de 
popoare n-au viaţă lungă, şi pe un tânăr înalt şi bine crescut îl 
putem ridica fără mare opinteală, deşi la o primă vedere n-am 
crede câ e uşor. Suedezii însă, dar mai ales naţiunile din Indii, 
nu mănâncă aproape deloc carne, şi totuşi oamenii cresc acolo 
foarte bine. Se pare deci câ totul depinde numai de buna 
sănătate a doicii, şi câ acea hrană este cea mai bună, care-i 
prieşte ei mai bine. 

Aici se iveşte întrebarea ce hrană dăm mai târziu copilului, 
când încetează laptele mamei. S-a încercat de Ia o vreme încoace 
cu fel de fel de paste făinoase. Dar nu e bine să hrănim copiii de 
la început cu astfel de alimente. Mai ales trebuie să avem grijă 

sâ nu dăm copiilor nimic picant, ca de pildă vin, pipârâturi, 
sare etc. Dar e totuşi un fapt curios că copiii au aşa de mare 
poftă după toate aceste lucruri! Cauza este că ele excită şi 
înviorează în mod plăcut senzaţiile lor încă obtuze. Copiii capătă 
în Rusia, într-adevâr, de la mamele lor rachiu, care, ele însele, 
beau cu sârguintă rachiul şi astfel de băuturi, şi se observă că 
ruşii sunt oameni sănătoşi şi puternici. Fireşte însă că cei ce 
rezistă unui astfel de regim trebuie sâ fie de constituţie robustă; 
dar şi mulţi mor din această cauză, oameni care altfel ar putea 
trăi. Căci o astfel de excitare timpurie a nervilor produce multe 
tulburări. Chiar de mâncare şi băutură prea caldă trebuie sâ 
păzim copiii cu îngrijire, căci şi asta produce slăbiciune. 

E de amintit mai apoi că copiii nu trebuie ţinuţi la prea 
mare căldură, căci sângele lor este şi aşa cu mult mai cald 
decât al celor adulţi. Căldura sângelui la copii este, după 
termometrul Fahrenheit, 110°, iar sângele adulţilor are 
numai 96°. Copilul se înăbuşă în căldura în care oameni mai 
în vârstă se simt foarte bine. Obişnuinţa cu răcoarea îl face, în 
general, pe om puternic. Şi pentru cei adulţi nu e bine sâ se 
îmbrace şi sâ se acopere prea cald şi sâ se obişnuiască cu 
băuturi prea calde. De aceea copilul va trebui sâ aibă un culcuş 
răcoros şi tare. Şi băile reci sunt bune. nu se va întrebuinţa 
nici un excitant pentru a deştepta la copil foamea, care trebuie 
sâ fie totdeauna numai consecinţa activităţii şi ocupaţiei. Dar 
nu vom îngădui copilului sâ se obişnuiască cu ceva în aşa 
mod încât sâ devină pentru el o trebuinţă. Şi chiar în ceea ce 
este bine nu vom face prin artă sâ-i devină toate obişnuinţă. 

înfăşa tul nu se obişnuieşte deloc la popoarele barbare. 
Matiunile primitive, din America, de pildă, sapă pentru copiii 
lor mici gropi în pământ, al căror fund îl presară cu praf din 
arbori putrezi, pentru ca urina şi necurăţeniile sâ fie absorbite 
şi copiii sâ poată sta astfel uscaţi, şi acoperă gropile cu frunze; 
altminteri însă ei le lasă copiilor întrebuinţarea liberă a 
membrelor lor. nu este decât comoditate din partea noastră 
dacă înfâşurâm copiii ca nişte mumii, ca sâ nu fim nevoiţi a da 
seama ca ei sâ nu se încovoaie, şi adeseori asta se întâmplă, 
totuşi, chiar prin înfâşare. Dar şi copiilor înşişi înfâşatul le 

produce frică şi Ii face să intre într-un fel de deznădejde, dat 
fiind că nu se pot folosi deloc de membrele lor. Atunci se crede 
că ţipetele lor se pot ogoi vorbindu-li-se cu voce tare. Dar să 
înfăşurăm o dată pe un om adult, şi vom vedea dacă nu va 
ţipa şi el şi nu se va purta ca un disperat. 

în general, trebuie să notăm că prima educaţie nu trebuie 
475 să fie decât negativă, deci că la îngrijirea naturii nu mai trebuie 
să adăugăm una nouă, ci doar nu trebuie să tulburăm natura 
în opera ei. Dacă e îngăduită cândva arta în educaţie, atunci e 
numai arta menită sâ-1 facă pe om dur şi rezistent. Şi pentru 
acest motiv înfâşatul se va respinge. Dacă însă totuşi vrem să 
observăm o oarecare precauţie, atunci lucrul cel mai potrivit e 
un fel de cutie, peste a cărei deschizătură se trag curele în 
cruciş. Italienii o întrebuinţează şi o numesc arcuccio. Copilul 
rămâne tot timpul în această cutie, chiar când e alăptat. Se 
mai evită prin aceasta ca mama, adormind noaptea, în timp ce 
alăptează, să nu-1 omoare pe copil, înâbuşindu-1. La noi 1 însă 
mulţi copii mor în acest fel. Această precauţie este deci mai 
bună decât înfâşatul, căci copiii au aici tot mai multă libertate, 
iar încovoierea lor este evitată, pe când chiar prin înfâşare copiii 
îşi deformează poziţia corpului. 

O altă obişnuinţă la prima educaţie este legănarea. Modul 
cel mai uşor al legănării este cel întrebuinţat de unii ţărani. Ei 
prind leagănul de grinda casei cu o funie, aşa că nu trebuie 
decât sâ-1 împingă ca să se legene încolo şi încoace. Legănarea 
însă nu e în general potrivită. Căci balansarea încolo şi-ncoace 
e vătămătoare pentru copil. Se vede doar şi la oamenii adulţi 
că legănarea produce o tendinţă spre vomitare şi ameţeală. 
Prin legănare vrem să buimăcim copilul ca să nu ţipe. Ţipatul 
însă e sănătos pentru copii. Când ies din sânul mamei, unde 
n-au avut aer, ei respiră primul aer. Circulaţia sângelui 
modificată prin acest fapt le produce o senzaţie dureroasă. 
Prin ţipat însă copilul îşi dezvoltă cu atât mai mult părţile 
constitutive interioare şi canalele corpului. E foarte păgubitor 
să sărim îndată în ajutor când copilul ţipă, cântându-i, de pildă. 


1 In Germania anilor 1750-1800 (n.tr.). 

ceva, cum fac doicile, sau în alt fel. Asta este cea dintâi 
depravare a copilului; câci, văzând câ la strigătul sâu toatâ 
lumea aleargă la el, va repeta strigătul mai adeseori. 

Se poate zice cu adevărat câ copiii oamenilor de rând sunt 
alintaţi cu mult mai mult decât copiii aristocraţilor. Câci oamenii 
de rând se joacâ cu copiii lor ca maimuţele. Ei le cântă, îi 
dezmiardâ, îi sărută, dansează cu ei. Ei cred deci a face 
copilului un bine alergând îndată ce tipâ copilul şi jucându-se 
cu el etc. Cu atât mai adeseori însă tipâ. Dar, dacâ nu băgăm în 
seamă ţipetele lor, ei încetează după un timp a tipa. Câci nici o 
creatură nu-şi face muncă zadarnică. Dacâ însă îi obişnuim să 476 
vadă împlinindu-li-se toate toanele, frângerea voinţei vine apoi 
prea târziu. Lâsându-i însă să ţipe, ei înşişi se satură de tipat. 

Dar, dacâ le împlinim în prima tinereţe toate toanele, noi le 
stricăm şi inima, şi moravurile. 

Copilul n-are, fireşte, nici o noţiune despre moravuri, dar 
dispozitiunea sa naturală se strică prin asta în aşa fel încât mai 
târziu trebuie aplicate pedepse foarte dure pentru a îndrepta 
iarăşi râul pricinuit. Copiii manifestă în urmă, când i-am 
dezobişnuit ca la cererea lor să alergăm totdeauna la ei, în 
ţipetele lor, o astfel de furie de care numai oamenii adulţi sunt 
capabili, numai câ lor le lipsesc puterile de a-şi pune furia în 
aplicare. în acest timp ei nu trebuie decât să strige, şi toată lumea 
vine în grabă; ei domnesc deci ca nişte adevăraţi despoti. Când 
însă această domnie încetează, fireşte câ sunt supăraţi. Câci, şi 
când oamenii adulţi au fost o bucată de vreme în posesia unei 
puteri, le vine foarte greu să se dezobişnuiascâ repede de ea. 

în primul timp, cam în primele trei luni, copiii nu prea văd 
bine. Fireşte câ ei au senzaţia luminii, însă nu pot deosebi 
obiectele unele de altele, rie putem convinge despre aceasta 
dacâ le ţinem ceva strălucitor dinainte; ei nu urmăresc acest 
obiect cu ochii. Cu văzul se iveşte şi facultatea de a râde şi de 
a plânge. Când ajunge în această stare, copilul ţipă cu 
reflexiune, fie ea încă oricât de obscură. El crede atunci 
totdeauna câ i s-a făcut vreun râu. Rousseau zice: dacâ unui 
copil, în vârstă de cam şase luni, îi dăm peste mână, el ţipă ca 
şi cum i-ar Fi căzut un jăratec pe mână. El leagă de acest fapt. 

într-adevâr, noţiunea unei ofense. Părinţii vorbesc de obicei 
foarte mult de frângerea voinţei la copii. Nu trebuie să le 
frângem voinţa, dacă nu le-am fi stricat-o mai întâi. Asta însă 
este prima depravare, când cedăm voinţei despotice a copiilor, 
ei putând dobândi totul cu de-a sila prin ţipătul lor. Extrem de 
dificil e încă în urmă de a îndrepta acest lucru, şi cu greu vom 
reuşi cândva s-o facem. Se poate face ca copilul sâ tacă, dar 
în el fierbe fierea, şi cu atât mai tare e furia sa lăuntrică, il 
obişnuim prin aceasta cu prefăcătoria şi cu emoţiile interioare. 

477 Aşa, de pildă, e foarte straniu când părinţii cer de la copii sâ le 
sărute mâna după ce i-au bătut cu varga. îi obişnuiesc în felul 
acesta la prefăcătorie şi făţărnicie. Căci varga nu este tocmai 
un dar chiar aşa de frumos, pentru care ar trebui sâ mai şi 
mulţumim, şi ne putem lesne imagina cu ce inimă sărută 
copilul apoi mâna. 

Pentru ca copiii sâ înveţe a umbla, se întrebuinţează de 
obicei o cingătoare şi un cărucior. Dar totuşi e un lucru curios 
că vrem sâ-i învăţăm pe copii sâ umble, ca şi cum vreun om 
din lipsă de învăţătură n-ar fi putut umbla. Mai ales cingâtorile 
sunt foarte vătămătoare. Un scriitor se plângea de îngustimea 
pieptului său, defect ce-1 atribuia numai cingâtorii. Căci, cum 
un copil vrea sâ prindă toate şi ridică toate de jos, el se lasă cu 
pieptul pe cingătoare. Dar, pieptul său fiind încă moale, el se 
subţiază prin apăsare şi păstrează apoi această formă. Cu astfel 
de ajutoare copilul nici nu învaţă a umbla aşa de sigur cum e 
cazul când învaţă singur. Cel mai bine este când îi lăsăm sâ se 
târască pe pământ până ce, încetul cu încetul, învaţă singuri 
sâ umble. Pentru precauţiune, podeaua camerei poate fi 
acoperită cu pături de lână, ca sâ nu se rănească cu aşchii şi 
sâ nu cadă pe corpuri tari. 

Se spune de obicei că copiii pot cădea foarte greu. Dar, 
făcând abstracţie de faptul că ei nici nu pot cădea greu, lor 
nici nu le strică dacă şi cad câteodată. Ei învaţă cu atât mai 
bine să-şi găsească echilibrul şi sâ se întoarcă aşa încât prin 
cădere sâ nu se vateme. Li se pune de obicei pe cap o scufie 
cu margini căptuşite şi foarte proeminente, încât copilul nu 
poate cădea nicicând pe faţă. Dar asta este tocmai o educaţie 

negativă, când întrebuinţăm instrumente artificiale acolo unde 
copilul are mijloace naturale. Aici instrumentele naturale sunt 
mâinile, pe care copilul le va ţine la cădere, fără îndoială, 
înaintea sa. Cu cât se întrebuinţează mai multe instrumente 
artificiale, cu atât omul devine mai dependent de instrumente. 

în general, ar fi mai bine dacă la început s-ar întrebuinţa 
mai puţine instrumente şi copiii ar fi lăsaţi să înveţe de la sine; 
atunci ei ar învăţa multe lucruri cu mult mai temeinic. Aşa, de 
pildă, s-ar putea face foarte lesne ca copilul să înveţe singur a 
scrie. Căci cineva a inventat, doar, scrisul, şi invenţia nici nu e 
aşa de mare. Ar trebui, de pildă, când copilul vrea pâine, sâ-1 
întrebăm: „Oare ai putea să desenezi cum arată o pâine?". 
Copilul ar trage o figură ovală, n-ar trebui sâ-i spunem decât 
că nu ştim dacă figura aceasta înseamnă o pâine sau o piatră, 
şi copilul ar încerca să facă un P etc., şi astfel copilul şi-ar 
inventa cu timpul propriul său ABC, pe care apoi ar trebui sâ-1 
înlocuiască cu alte semne. 

Unii copii vin pe lume cu anumite deformaţii. Oare nu există 
mijloace de a îndrepta această formă defectuoasă, aşa-zicând 
cârpâcitâ? Prin străduinţa multor scriitori erudiţi s-a constatat 
că aici nu ajută cu nimic corsetele, ci că acestea agravează, 
numai, şi mai mult râul, deoarece împiedică circulaţia sângelui 
şi a sucurilor, precum şi întinderea, extrem de necesară, a 
părţilor exterioare şi interioare ale corpului. Când copilul e lăsat 
liber, el îşi mai exerciteazâ corpul, iar un om care poârtâ un 
corset este, când îl dezbracă, cu mult mai slab decât unul ce 
nu l-a îmbrăcat niciodată. Celor ce s-au născut deformaţi le-am 
putea ajuta dacă le-am pune pe partea unde muşchii sunt mai 
puternici o greutate mai mare. Dar şi asta e foarte primejdios; 
căci care om poate stabili echilibrul? Cel mai bine este ca 
copilul să se exerciteze singur şi să ia o poziţie, chiar dacă îi 
este supărătoare, căci toate maşinile nu pot face aici nimic. 

Toate aparatele artificiale de acest fel sunt cu atât mai 
păgubitoare, deoarece merg de-a dreptul împotriva scopului 
naturii într-o fiinţă organizată şi raţională, în vederea căruia ea 
trebuie să aibă libertatea de a învăţa să-şi întrebuinţeze puterile, 
în educaţie nu trebuie decât să împiedicăm ca copiii să nu se 

moleşească. Duritatea este însă contrariul moleşelii. Riscăm 
prea mult dacă vrem să deprindem copiii cu toate cele. 
Educaţia ruşilor merge aici foarte departe. Dar şi mor, din cauza 
aceasta, un număr necrezut de mare de copii. Deprinderea este 
o plăcere sau o acţiune devenită necesitate prin repetarea 
frecventă a acelei plăceri a aceleiaşi acţiuni. Nimic nu pot 
deprinde copiii mai lesne, şi deci nimic nu trebuie să li se dea 
mai puţin decăt lucruri picante, de pildă tutun, rachiu şi băuturi 
calde. Mai târziu e foarte dificil de a-i dezobişnui de acestea, şi 
la început le face chiar râu, deoarece prin consumarea des 
repetată a acestor materii s-a produs o schimbare în funcţiunile 
corpului nostru. 

Cu cât însă deprinderile pe care le are un om sunt mai 
479 numeroase, cu atât el e mai puţin liber şi independent. Cu omul 
e la fel ca şi cu celelalte animale; cum e obişnuit la început, 
aşa îi rămâne şi în urmă o anumită înclinaţie. Trebuie, aşadar, 
să împiedicăm ca un copil să se deprindă cu ceva; nu trebuie 
să îngăduim să se dezvolte în el vreo obişnuinţă. 

Mulţi părinţi vor să-şi deprindă copiii cu toate cele. Dar asta 
nu-i de nici un folos. Căci natura umană în general, în parte şi 
natura subiectelor individuale, nu poate fi deprinsă cu toate, 
şi mulţi copii rămân la învăţătură. Şi vor, de pildă, ca copiii să 
poată merge la dormit şi să se poată scula la orice oră, sau să 
mănânce când o cer părinţii. Dar pentru asta e nevoie de un 
regim special, pentru a suporta asemenea deprinderi, un regim 
care întăreşte trupul şi care îndreaptă deci iarăşi ceea ce strică 
acest sistem. Găsim doar şi în natură pilde de periodicitate. Şi 
animalele îşi au timpul lor hotărât pentru dormit. Omul ar trebui, 
de asemenea, să se deprindă cu un anumit timp, pentru ca 
trupul să nu fie tulburat în funcţiunile sale. în ceea ce priveşte 
cealaltă chestiune, ca copiii să poată mânca la orice vreme, 
aici nu putem lua ca pildă animalele. Căci, deoarece, de pildă, 
toate animalele erbivore mănâncă lucruri puţin nutritive, 
mâncarea este pentru ele o ocupaţie normală. Omului însă îi 
prieşte foarte mult dacă mănâncă totdeauna la un timp hotărât. 
Aşa, unii părinţi vor ca copiii lor să poată suporta frigul mare, 
mirosul tare şi orice zgomot etc. Dar aceasta nu este nicidecum 

necesar, numai dacă nu contractează vreo obişnuinţă. Şi 
pentru un astfel de lucru e foarte potrivit de a pune copiii în 
diferite situaţii. 

Un pat tare e cu mult mai sănătos decât unul moale. în 
general, o educaţie dură serveşte mult pentru întărirea trupului. 
Prin educaţie dură noi înţelegem însă numai împiedicarea 
comodităţii. Pentru confirmarea acestei aserţiuni nu lipsesc 
exemple demne de însemnat, numai că nu sunt luate în seamă, 
sau, mai bine zis, oamenii nu vor să le dea atenţie. 

în ce priveşte cultivarea minţii, care şi ea, de fapt, se poate 
numi într-un anumit fel fizică, ne vom însemna mai ales că 
disciplina nu trebuie să fie servilă, ci copilul trebuie să simtă 
totdeauna libertatea sa, dar aşa încât să nu împiedice libertatea 
altora; el trebuie să găsească deci rezistenţă. Unii părinţi refuză 
copiilor toate pentru a exercita astfel răbdarea lor şi cer, prin 
urmare, de la copii mai multă răbdare decât au ei înşişi. Asta e 
cruzime. Să i se dea copilului cât îi prieşte, iar apoi să i se 
spună: „ai destul!". Dar e absolut necesar ca asta să fie 
irevocabil. Numai să nu se dea atenţie ţipetelor copiilor şi să 
nu li se cedeze când vor să stoarcă ceva prin ţipăt, ceea ce cer 
însă rugând cu amabilitate să li se dea, dacă le prieşte. Copilul 
se deprinde astfel să fie sincer, şi, cum nu supără pe nimeni cu 
ţipătul său, fiecare este, în schimb, prietenos cu el. Providenţa 
pare într-adevâr să fi dat copiilor surâsul prietenos pentru a 
putea câştiga lumea de partea lor. Nimic nu e mai păgubitor 
decât o disciplină sâcâitoare şi despotică pentru a frânge 
încăpăţânarea. 

De obicei li se strigă copiilor: „Să-ţi fie ruşine, asta nu se 
face!" etc. Dar la prima educaţie n-ar trebui să se întrebuinţeze 
astfel de expresii. Copilul încă nu are noţiuni de ruşine şi de 
ceea ce-i cuviincios, el n-are să se ruşineze, nu trebuie să se 
ruşineze, şi prin asta devine doar timid. El va fi încurcat în 
prezenţa altora şi îi va plăcea să se ascundă înaintea altor 
oameni. Prin aceasta se iveşte o rezervă râu înţeleasă şi o 
disimulare păgubitoare. El nu îndrăzneşte să roage ceva, şi ar 
trebui doar să poată ruga toate cele; el îşi ascunde adevărata 
sa mentalitate şi pare totdeauna altfel decât este, în loc sâ-i fie 

îngăduit a putea spune toate deschis. în loc să fie totdeauna 
pe lângă părinţi, el îi evită şi se aruncă în braţele servitorimii 
care-i arată mai multă bunăvoinţă. 

întru nimic mai bună, însă, decât acea educaţie sâcâitoare, 
nu este nici gluma şi alintarea neîntreruptă. Asta îl întăreşte pe 
copil în voinţa sa proprie, îl face făţarnic, şi, descoperindu-i o 
slăbiciune a părinţilor, le răpeşte acestora respectul necesar 
în ochii copiilor. Dacă îl educăm însă aşa încât prin ţipăt să nu 
poată dobândi nimic, el devine liber, fără a fi obraznic, şi 
modest, fără a fî timid. Dreist (obraznic - n. red.) ar trebui de 
fapt să se scrie drăust, deoarece derivă de la drăuen, drohen 
(a ameninţa). Un om obraznic e, fără îndoială, nesuferit. Unii 
oameni au o fată atât de obraznică, încât văzând-o ne temem 
totdeauna de o mojicie din partea lor, aşa cum văzând alte 
feţe putem spune îndată că aceşti oameni nu sunt capabili de 
a insulta pe cineva cu vorba. Un om se poate arăta totdeauna 
481 deschis şi sincer numai dacă sinceritatea e unită cu o anumită 
bunătate. Oamenii spun adeseori despre bărbaţii nobili că au 
o înfăţişare regească. Dar asta nu e nimic altceva decât o privire 
obraznică ce şi-au deprins-o din tinereţe, dat fiind că atunci 
nu li s-a opus nici o rezistenţă. 

Toate acestea le putem considera ca aparţinând încă 
formării negative. Căci multe slăbiciuni ale omului nu provin, 
adeseori, din faptul că nu i s-a dat nici o învăţătură, ci fiindcă 
i s-au întipărit numai impresii rele. Aşa, de pildă, doicile îi fac 
pe copii să se îngrozească de păianjeni, de broaşte râioase etc. 
Copiii ar căuta, fără îndoială, să pună mâna pe păianjeni tot 
aşa ca pe alte lucruri. Cum însă doicile, îndată ce văd un 
păianjen, îşi manifestă greaţa lor prin schimonosirea feţei, asta 
influenţează printr-o anumită simpatie asupra copilului. Mulţi 
copii păstrează această frică toată viaţa şi rămân în această 
privinţă totdeauna copii. Căci păianjenii sunt primejdioşi, ce-i 
drept, muştelor, şi muşcătura lor e pentru ele veninoasă, dar 
omului nu îi aduc nici o vătămare. Şi o broască râioasâ e un 
animal tot aşa de nevinovat ca şi o frumoasă broască verde 
sau orice alt animal. 

Partea pozitivă a educaţiei fizice este cultura. Omul, cu 
privire la cultură, se deosebeşte de animal. Ea constă în primul 
rând în exercitarea puterilor minţii noastre. De aceea părinţii 
trebuie să dea copiilor prilejul potrivit. Regula primă şi 
principală în acest punct este să se renunţe, pe cât se poate, 
la toate instrumentele. Astfel renunţăm chiar la început la 
cingătoare şi la cărucior şi lăsăm copilul să se târască pe pământ 
până ce învaţă a umbla singur, şi în urmă el va umbla cu atât 
mai sigur. Instrumentele anume nu fac decât să strice abilitatea 
naturală. Astfel se întrebuinţează o sfoară pentru a se măsura 
o distanţă; dar o putem face tot aşa de bine prin măsura cu 
ochiul; un ceas - pentru a stabili timpul, ceea ce se poate face 
prin poziţia soarelui; o busolă - pentru a cunoaşte în pădure 
direcţia, ceea ce se poate cunoaşte şi din poziţia soarelui ziua 
şi din cea a stelelor noaptea. S-ar putea zice chiar că, în loc să 
avem nevoie de o luntre pentru a înainta pe apă, putem înota. 
Renumitul Franklin se miră că nu învaţă fiecare a înota, cum 
doar înotul e aşa de plăcut şi folositor. El expune chiar o 
metodă uşoară cum putem învăţa singuri a înota. într-un pârâu 
în care, stând pe fund, capul, cel puţin, iese la suprafaţă, să 
lăsăm să cadă un ou. Să încercăm apoi a apuca oul. 
Aplecându-ne, picioarele se ridică în sus, şi, pentru ca apa să 
nu pătrundă în gură, vom îndoi, desigur, capul înapoi spre 
ceafă, şi astfel vom avea poziţia potrivită, necesară la înotat. 
Acum nu trebuie decât să dăm din mâini, şi înotăm. Hotărâtor 
este numai ca îndemânarea naturală să fie cultivată. Adeseori 
se cere pentru asta informaţie, adeseori copilul însuşi e destul 
de inventiv sau îşi iscodeşte însuşi instrumente. 

Ceea ce trebuie ţinut în seamă în educaţia fizică, deci în 
ce priveşte trupul, se raportează sau la întrebuinţarea mişcării 
voluntare, sau la organele simţurilor. în primul caz e important 
totdeauna ca copilul să-şi ajute singur. Pentru asta e nevoie de 
putere, îndemânare, sprinteneală, siguranţă; de pildă, ca să 
putem merge pe punţi înguste, pe înălţimi priporoase de unde 
vedem înaintea noastră o adâncime, pe un suport ce se clatină. 

Dacă un om nu e în stare sâ o facă, el nici nu este cu desăvârşire 
ceea ce ar putea fi. De când Filantropinul din Dessau a dat 
exemplul, se fac şi în alte institute cu copiii multe încercări de 
acest fel. Ne minunăm foarte mult citind cum elveţienii se 
obişnuiesc chiar din tinereţe sâ umble prin munţi şi ce mare 
îndemânare dobândesc în aceasta, astfel câ umblă cu deplină 
siguranţă pe cele mai înguste cărări şi sar peste guri de 
prăpăstii, şi ştiu chiar dintr-o ochire câ vor putea ajunge cu 
bine dincolo. Cei mai mulţi oameni însă se tem de o cădere ce 
şi-o închipuie, şi această teamă le înţepeneşte, aşa-zicând, 
membrele, aşa câ un umblet de acest fel e pentru dânşii 
primejdios. Această teamă sporeşte de obicei cu înaintarea 
vârstei, şi găsim câ ea se întâlneşte de regulă mai ales la bărbaţii 
care muncesc mult cu capul. 

Astfel de încercări cu copiii nu sunt, într-adevâr, prea 
primejdioase. Căci copiii au, în proporţie cu puterea lor, o 
greutate cu mult mai mică decât oamenii maturi, şi nici nu cad 
deci aşa de greu. Pe lângă asta, oasele lor nici nu sunt aşa de 
rigide şi fragile cum devin la bătrâneţe. Copiii îşi încearcă şi ei 
înşişi puterile. îi vedem, de pildă, adeseori, cum se caţără fârâ 
un scop hotărât. Alergarea e o mişcare sănătoasă şi face trupul 
483 puternic. Săritul, ridicatul, purtatul de sarcini, praştia, aruncarea 
la ţintă, trânta, alergarea de întrecere şi toate exerciţiile de acest 
fel sunt foarte bune. Dansul, întrucât e artificial, pare a fi încă 
prea devreme pentru copiii propriu-zişi. 

Exerciţiul de aruncare, fie în depărtare, fie pentru a nimeri 
o ţintă, implică şi exercitarea simţurilor, mai ales a măsurării 
cu ochiul. Jocul cu mingea este unul dintre cele mai bune jocuri 
pentru copii, deoarece la el se mai adaugă şi alergarea 
sănătoasă. în general, acele jocuri sunt cele mai bune la care, 
pe lângă exerciţiile de îndemânare, se mai adaugă şi exercitarea 
simţurilor, de pildă exercitarea măsurării cu ochiul, constând 
în a judeca exact distanţa, mărimea şi proporţia, de a găsi 
poziţia locurilor după cele patru ţinuturi ale lumii 1 , cu ajutorul 
soarelui etc.; acestea toate sunt exerciţii bune. Aşa şi imaginaţia 


1 Cele patru puncte cardinale (n.tr). 

locală, prin care înţelegem facultatea de a ne reprezenta toate 
la locul unde le-am văzut de fapt, este ceva foarte folositor, de 
pildă plăcerea de a regăsi drumul într-o pădure, şi anume prin 
faptul că ne însemnăm arborii pe lângă care am trecut. Tot aşa 
şi memoria localis', constând în faptul că, de pildă, nu numai 
că ştim în care carte am citit ceva, ci şi în care loc din ea. Astfel 
muzicianul are clapele în memorie, aşa că nu trebuie să se mai 
uite la ele. Cultura auzului copiilor e tot aşa de necesară, pentru 
a şti prin auz dacă ceva e departe sau aproape, şi în care parte. 

Jocul de-a baba-oarba al copiilor era cunoscut şi la greci; ei 
îl numeau |j/irîv8a. în general, jocurile copiilor sunt universale. 

Cele pe care le avem în Germania le găsim şi în Anglia, Franţa etc. 

Ele izvorăsc dintr-un anumit instinct natural al copiilor; la jocul 
de-a baba-oarba, de pildă, ei încearcă să vadă cum şi-ar putea 
ajuta dacă ar fi lipsiţi de un simţ. Prâsnelul este un joc deosebit; 
totuşi astfel de jocuri de copii dau apoi bărbaţilor materie pentru 
reflexiuni, şi uneori prilej pentru invenţii importante. Astfel, 
Segner a scris o disertaţie despre prâsnel, iar unui englez, căpitan 
de vas, prâsnelul i-a dat prilejul să inventeze o oglindă prin care 
se poate măsura pe corabie înălţimea stelelor. 

Copiii iubesc instrumentele care fac zgomot, de pildă micile 
trompete, toba etc. Dar acestea nu sunt deloc potrivite, 
deoarece sunt supărătoare pentru alţii. Ele ar avea totuşi 
oarecare valoare dacă copiii ar învăţa să-şi taie singuri o trestie 484 
aşa încât să poată fluiera din ea. 

Şi scrânciobul este o bună mişcare; chiar pentru cei adulţi 
ea e sănătoasă, dar copiii trebuie supravegheaţi, deoarece 
mişcarea poate deveni foarte iute. Zmeul de hârtie este, de 
asemenea, un joc inofensiv. El cultivă îndemânarea, întrucât 
în acest joc e important să se dea atenţie direcţiei vântului, 
pentru ca zmeul să se urce cât se poate de sus. 

De dragul acestor jocuri băiatul renunţă la alte trebuinţe, şi 
învaţă astfel cu încetul a se lipsi şi de altceva, şi de mai mult. Pe 
lângă aceasta, el se deprinde astfel cu ocupaţie continuă, dar 
tocmai de aceea nu trebuie să Fie numai simplu joc, ci trebuie să 


1 Memoria locului (vizuală) (n.tr.). 

fie joc cu intenţie şi scop final. Căci, cu cât în acest fel trupul 
copilului va deveni mai puternic şi mai rezistent, cu atât este mai 
la adâpost de consecinţele vâtâmâtoare ale alintârii. Şi gimnastica 
nu trebuie decât sâ-i dea naturii direcţia, aşadar ea nu trebuie sâ 
producâ graţie silitâ. Disciplina trebuie sâ intervinâ mai întâi, nu 
însâ informaţia. Dar aici se va avea în vedere sâ-i formâm pe copii 
în cultura trupului lor şi pentru societate. Rousseau zice: 
„nu veţi forma niciodată bărbaţi de ispravă dacă nu faceţi mai 
întâi ştrengari!". Mai degrabă poate deveni dintr-un băiat vioi un 
bărbat bun, decât dintr-un tânăr impertinent care-şi dâ aere de 
om deştept. Copilului i se cere numai sâ nu fie supărător în 
societate, dar nici nu trebuie sâ se arate insinuant. La chemarea 
altora trebuie sâ fie prietenos fârâ impertinenţă, sincer fârâ 
obrăznicie. Mijlocul pentru dobândirea acestui rezultat este: 
numai sâ nu stricăm nimic, sâ nu-i dâm noţiuni de bună purtare 
care nu l-ar face decât sâ devină timid şi sperios, sau care, pe de 
altâ parte, i-ar sugera ideea de a vrea sâ se impună, nimic nu e 
mai ridicol decât cuminţenia bătrânească sau infatuarea 
obraznică a copilului. în cazul din urmă noi trebuie sâ facem ca 
copilul sâ simtă cu atât mai mult slăbiciunile sale, dar totuşi nici 
prea tare superioritatea şi dominaţia noastră, pentru ca el sâ se 
formeze, ce-i drept, prin sine însuşi, dar numai ca un om ce trebuie 
sâ trăiască în societate, unde lumea trebuie sâ fie, fârâ îndoială, 
destul de încăpătoare pentru dânsul, dar şi pentru alţii. 

Toby zice în Tristram Shandy către o muscă ce îl supărase 
lungă vreme, lâsând-o sâ zboare pe fereastră: „Pleacă, animal 
râu, lumea este destul de mare pentru mine şi pentru tine!". 

485 Şi fiecare şi-ar putea lua asta drept deviză. Moi nu trebuie sâ 
devenim nesuferiţi unul altuia; lumea este destul de mare 
pentru noi toţi. 


Ajungem acum la cultura sufletului, pe care o putem numi, 
într-un fel, de asemenea fizică. Dar trebuie sâ distingem bine 
una de cealaltă natura şi libertatea. A da legi libertăţii este cu 
totul altceva decât a forma natura. Matura corpului şi a 

sufletului se acordă doar în punctul că, în cultivarea 
amândurora, se caută a se împiedica depravarea, şi câ arta 
mai adaugă apoi ceva atât la una, cât şi la cealaltă. Formarea 
sufletului se poate numi, aşadar, fizică tot aşa de bine ca şi 
formarea trupului. 

Această formare fizică a spiritului se deosebeşte însă de 
cea morală prin faptul câ aceasta ţinteşte numai spre libertate, 
cea dintâi însă numai spre natură. Un om poate fi foarte cultivat 
în privinţa fizică; el poate avea un spirit foarte format, dar, cu 
toate acestea, râu cultivat din punct de vedere moral, şi poate 
Fi o creatură răutăcioasă. 

Cultura fizica însă trebuie deosebită de cea practica; 
aceasta este pragmatica sau morala. în cazul din urmă avem 
moralizare, nu cultivare. 

Cultura fizică a spiritului o împârţim în cea libera şi cea 
scolastica. Cea libera este, aşa-zicând, numai un joc, cea 
scolastica, însă, o treabă serioasă; cea libera este aceea care 
trebuie totdeauna ţinută în seamă la elev, în cea scolastica însă 
elevul e considerat ca stând sub constrângere. Putem fi ocupaţi 
în joc, ceea ce se numeşte a fi ocupaţi în orele libere; dar putem 
fi ocupaţi şi în silă, şi asta se cheamă a munci. Formarea 
scolastică să fie pentru copil muncă, cea liberă să fie joc. 

Au fost schiţate diferite planuri de educaţie pentru a se 
încerca, ceea ce-i şi foarte lăudabil, care metodă este cea mai 
bună în educaţie. între altele s-a imaginat chiar o metodă de a 
lăsa copiii să înveţe ca în joc. Lichtenberg, într-un număr al 
Magazinului din Qottingen, critică cu asprime iluzia celor ce 
încearcă sâ obţină de la băieţi totul sub formă de joc, cu toate 
câ ei ar trebui deprinşi de cu bună vreme la ocupaţii serioase, 
în vederea faptului câ vor trebui sâ intre odată în viaţa practică. 
Asta produce un efect cu totul contrar. Copilul sâ se joace, sâ 
aibă ore de recreaţie, dar el trebuie sâ înveţe şi a munci. Cultura 
abilităţii sale este, fireşte, şi ea bună, ca şi cultura spiritului, 
dar amândouă felurile de cultură trebuie înfăptuite în timpuri 
diferite. Şi aşa este pentru om o nenorocire câ e prea din 
cale-afarâ dispus spre neactivitate. Cu cât un om a lenevit mai 
mult, cu atât mai greu se hotărăşte sâ muncească. 

La muncă, ocupaţia nu este în sine plăcută, ci noi o 
întreprindem de dragul altui scop. Ocupaţia la joc e, dimpotrivă, 
plăcută în sine, fără să avem în vedere vreun scop. Cănd ne 
plimbăm, atunci plimbarea însăşi este scopul, şi, cu căt drumul 
este mai lung, cu atăt ne place mai mult. Dacă mergem însă 
încotrova, atunci societatea care se află în acel loc sau vreun 
alt lucru este scopul drumului nostru, şi ne place să alegem 
drumul cel mai scurt. Aşa e şi cu jocul de cărţi. E, de fapt, straniu 
să vedem cum bărbaţi în toată mintea sunt în stare să şadă 
adeseori ore întregi şi să amestece cărţi. De aici se vede că 
oamenii nu încetează aşa lesne de a fi copii. Căci cu căt oare e 
mai bun acel joc decăt jocul de-a mingea al copiilor? Nu chiar 
că adulţii ar călări pe băţ, dar ei au totuşi caii lor de bătaie. 

E de cea mai mare importanţă ca copiii să înveţe a munci. 
Omul este unicul animal care trebuie să muncească. Abia prin 
multe pregătiri el poate ajunge să se bucure de cele necesare 
pentru subzistenţa sa. Chestiunea dacă cerul n-ar fi îngrijit de 
noi cu mai multă bunăvoinţă lăsăndu-ne să găsim toate 
pregătite de mai înainte, aşa încăt să nu mai fim nevoiţi să 
muncim, va primi, fără îndoială, un răspuns negativ; căci omul 
cere ocupaţii, chiar astfel de ocupaţii care implică o anumită 
constrângere. Tot aşa de greşită este ideea că, dacă Adam şi 
Eva ar fi rămas în rai, ei n-ar fi făcut acolo nimic altceva decât 
să mănânce, să cânte cântece pastorale şi să contemple 
frumuseţea naturii. Plictiseala i-ar fi torturat pe ei tot aşa de 
bine ca şi pe alţi oameni aflaţi într-o situaţie asemănătoare. 

Omul trebuie să fie ocupat în aşa fel încât scopul pe care-1 
are înaintea ochilor sâ-i umple tot sufletul, fâcându-1 să nu se 
simtă pe el însuşi, şi cea mai bună odihnă pentru dânsul e cea 
487 după muncă. Copilul trebuie deci deprins cu munca. Şi în ce 
alt loc oare poate fi cultivată dragostea de muncă, decât în 
şcoală? Şcoala este o cultură silită. 1 Este extrem de păgubitor 
dacă deprindem copilul să considere toate cele ca joc. 
El trebuie să aibă răgaz pentru recreare, dar trebuie să fie, pentru 


1 Kant deosebeşte „silit" de „silnic". „Silit" are sensul de „ducător 
la scop" - Zwangsmăssig (n.tr.). 

el, şi un timp în care munceşte. Chiar dacă copilul n-ar înţelege 
de îndată folosul acestei constrângeri, totuşi va observa cu 
vremea marele ei folos. în general n-ar fi decât sâ ţinem prea 
mult seama de curiozitatea indiscretă a copiilor, răspunzând 
totdeauna la întrebarea lor: „pentru ce e asta?" şi „pentru ce e 
aceea?". Silită trebuie sâ fie educaţia, dar din această cauză 
ea n-are voie sâ fie silnică . 1 

în ce priveşte cultura liberă a forţelor sufleteşti, e de 
însemnat că ea înaintează mereu. Ea trebuie sâ aibă în vedere 
mai ales facultăţile superioare. Cele inferioare se cultivă şi aşa 
în aceeaşi vreme, dar numai în considerarea celor superioare; 
isteţimea, de pildă, în vederea inteligenţei. Aici regula principală 
este că nici o facultate mintală nu trebuie cultivată izolat pentru 
sine, ci fiecare numai în raportare la cealaltă, de pildă imaginaţia 
- numai în folosul inteligenţei. 

Facultăţile inferioare izolate n-au pentru sine nici o valoare, 
de pildă un om care are multă memorie, dar nici o putere de 
judecare. Un astfel de om nu este, în acest caz, decât o 
enciclopedie vie. Şi astfel de măgari de povară ai Parnasului 
sunt utili; căci, deşi nu pot produce nimic de seamă, totuşi cară 
materiale pentru ca alţii sâ înfăptuiască ceva bun din ele. 
Isteţimea produce numai prostii dacă lipseşte puterea de 
judecare. Inteligenţa este cunoaşterea universalului. Puterea de 
judecare este aplicarea universalului la particular. Raţiunea este 
facultatea de a înţelege legarea universalului cu particularul. 
Această cultură liberă îşi urmează cursul ei de la copilărie până 
în vremea când tânărul şi-a terminat toată educaţia. Când un 
tânăr, de pildă, citează o regulă generală, îl putem face sâ arate 
exemple din istorie, fabule în care e îmbrăcată această regulă, 
locuri din poeţi unde ea e exprimată, dându-i-se astfel prilejul 
de a-şi exercita isteţimea, memoria etc. 

Zicala Tantum scimus quantum memoria tenemus 2 îşi 
are, fireşte, adevărul său, şi de aceea cultura memoriei e foarte 
necesară. Toate lucrurile sunt aşa făcute încât inteligenţa 


1 în original, sklauische, adică înrobitoare, silnică (n.tr.). 

2 „Ştim doar ce avem în memorie" (n.red.). 

urmează mai întâi impresiile sensibile, iar memoria trebuie să 
488 le păstreze. Aşa e, de pildă, şi cu limbile. Le putem învăţa sau 
prin memorare formală, sau prin conversaţie, şi aceasta din 
urmă este, la limbile vii, cea mai bună metodă. învăţarea 
cuvintelor este într-adevâr necesară, dar cel mai potrivit 
procedăm atunci când facem să se înveţe acele cuvinte ce se 
găsesc la autorul pe care-1 citim chiar atunci cu tinerii. Tineretul 
trebuie să-şi aibă partea hotărâtă şi determinată de învăţat. 
Astfel, şi geografia se învaţă cel mai bine printr-un anumit 
mecanism. Memoria mai ales iubeşte acest mecanism, şi în 
foarte multe cazuri el e chiar foarte util. Pentru istorie încă nu 
s-a inventat până acum nici un mecanism prea potrivit; s-a 
făcut, ce-i drept, încercarea cu tabele, dar şi cu acestea, se 
pare, nu prea merge bine. Istoria însă e un mijloc excelent de a 
exercita inteligenţa în judecare. Memorarea e foarte necesară, 
dar cea pentru simplul exerciţiu n-are nici o valoare, de pildă 
când lăsăm să se înveţe discursuri pe dinafară. în orice caz, ea 
nu ajută decât spre sporirea impertinenţei, iar declamarea este, 
pe lângă asta, numai o afacere pentru bărbaţi. Din acestea fac 
parte şi toate lucrurile ce se învaţă numai pentru un viitor 
examen sau în vederea uitării ulterioare, in futuram oblivionem. 
Trebuie să ocupăm memoria numai cu lucruri ce ne interesează 
să le păstrăm şi care au legătură cu viaţa reală. Cel mai 
păgubitor lucru pentru copii este citirea de romane, deoarece 
ei nu fac mai târziu nici o întrebuinţare de ele, decât că le 
servesc ca distracţie când le citesc. Citirea de romane slăbeşte 
memoria. Căci ar fi ridicol de a păstra în memorie romane şi de 
a le istorisi apoi altora. Trebuie, de aceea, să luăm toate 
romanele din mâinile copiilor. Citindu-le, ei îşi închipuie în 
roman un roman nou, deoarece ei îşi rânduiesc împrejurările 
în alt mod, rătăcind cu spiritul şi pierzându-şi timpul fără a 
gândi. Distracţii nu trebuie îngăduite niciodată, cel mai puţin 
în şcoală, căci ele produc în sfârşit o anumită înclinaţie, o 
anumită deprindere. Şi cele mai frumoase talente se pierd la 
un om care e robit distracţiei. Copiii, chiar dacă se distrag în 
desfătările lor, ei îşi revin totuşi în scurtă vreme; îi vedem însă 
mai ales foarte distraţi atunci când au în cap ştrengării rele. 

căci atunci ei meditează cum să le ascundă sau cum să le 
repare. în acest caz ei n-aud decăt cu o ureche, răspund pe 
de-a-ndoaselea, nu ştiu ce citesc etc. 

Memoria trebuie cultivată de timpuriu, dar pe lângă ea, 
totdeodată, şi inteligenţa. 

Memoria se cultivă: 1) prin păstrarea numelor din naraţiuni; 
2) prin citire şi scriere; citirea trebuie însă exercitată din cap, şi 
nu prin buchisire; 3) prin limbi, pe care copiii să le înveţe mai 
întâi prin auzite, înainte de a citi ceva. Apoi un aşa-numit 
Orbis pictus ', potrivit rânduit, aduce bune servicii, şi se poate 
începe cu botanica, cu mineralogia şi cu descrierea naturii în 
general. Reprezentarea formei acestor obiecte dă prilej de desen 
şi modelare, pentru care e nevoie de matematică. Primul 
învăţământ ştiinţific va începe cel mai potrivit cu geografia, atât 
cea matematică, cât şi cea fizică. Istorisiri de călătorii, lămurite 
prin planşe şi hărţi, conduc apoi la geografia politică. De la starea 
actuală a suprafeţei pământului ne întoarcem apoi la cea de 
odinioară, ajungem la geografia veche, la istoria veche etc. 

La copil însă trebuie să căutăm a combina pe nesimţite 
ştiinţa cu putinţa. între toate ştiinţele, matematica pare a fi 
singurul mod ce împlineşte cel mai bine acest scop ultim. Mai 
departe trebuie să combinăm ştiinţa cu vorbirea (vorbirea 
curgătoare, vorbirea elegantă şi elocvenţa). Dar şi copilul 
trebuie sâ înveţe să distingă ştiinţa de simpla opinie şi credinţă, 
în acest fel pregătim o inteligenţă justă şi un gust just, nu fin 
sau delicat. Acesta trebuie sâ fie mai întâi gust al simţurilor, 
mai ales al ochilor, în urmă însă gust al ideilor. 

Reguli trebuie sâ se găsească în tot ce are sâ cultive 
inteligenţa. E foarte util de a dobândi regulile şi prin abstracţie, 
pentru ca inteligenţa sâ nu procedeze numai în mod mecanic, 
ci şi având conştiinţa unei reguli. 

E, de asemenea, foarte bine de a prinde regulile într-o 
anumită formulă şi de a le încredinţa astfel memoriei. Având 
regulile în memorie, chiar dacă uităm întrebuinţarea lor, ne vom 
orienta totuşi repede iarăşi. Se pune aici întrebarea: 


489 


Lumea în imagini (n.red.). 



52 


Immanuel Kant 


Sâ preceadă întâi regulile in abstracto şi să se înveţe reguli 
abia în urmă, după ce s-a învăţat bine aplicarea lor? Sau regula 
490 sâ meargă la pas cu întrebuinţarea? Numai metoda din urmă e 
înţeleaptă. în celălalt caz, aplicarea e foarte nesigură atâta 
vreme până când se ajunge la reguli. Regulile însă mai trebuie 
orânduite la prilej dat în clase, căci nu le reţinem dacă nu sunt 
legate întreolaltâ. Gramatica deci va merge, la învăţarea 
limbilor, totdeauna cu ceva înainte. 


Trebuie sâ dâm însă acuma şi o noţiune sistematică despre 
întregul scop al educaţiei şi despre modul cum se poate atinge. 

1) Cultura generala a facultăţilor mintale, deosebită de 
cea particulară. Ea năzuieşte spre abilitate şi perfecţiune, nu 
pentru a-1 informa pe elev într-o materie specială, ci pentru a 
întări forţele sale mintale. Ea este: 

a) sau fizică. Aici totul se întemeiază pe exerciţiu şi 
disciplină, fără sâ le fie îngăduit copiilor sâ cunoască 
maxime. Ea este pasivă pentru discipol, el trebuie sâ 
asculte de conducerea altuia. Alţii gândesc pentru dânsul. 

b) sau morală. în acest caz ea nu se întemeiază pe 
disciplină, ci pe maxime. Totul e pierdut dacă vrem sâ o 
întemeiem pe exemple, ameninţări, pedepse etc. Ea n-ar 
fi atunci decât disciplină. Trebuie sâ nâzuim ca elevul 
sâ acţioneze bine din maxime proprii, nu din obişnuinţă, 
nu numai sâ săvârşească binele, ci sâ-1 facă fiindcă e 
binele. Căci toată valoarea morală a acţiunilor stă în 
maximele binelui. Educaţia fizică se deosebeşte de cea 
morală prin faptul câ cea dintâi e pasivă pentru elev, a 
doua însă e activă. El trebuie sâ înţeleagă totdeauna 
temeiul şi deducţia acţiunii din conceptele datoriei. 

2) Cultura particulară a facultăţilor mintale. Aici găsim 
cultura facultăţii de cunoaştere, a simţurilor, a puterii de 
imaginaţie, a memoriei, a tăriei atenţiei şi a isteţimii, deci tot ce 
priveşte facultăţile inferioare ale intelectului. Despre cultura 
simţurilor, de pildă a măsurării cu ochiul, s-a vorbit mai înainte. 

în ce priveşte cultura puterii de imaginaţie, vom nota următoarele. 

Copiii au o imaginaţie extrem de puternică, şi ea nu mai trebuie 
încordată şi întinsă nicidecum prin basme. Dimpotrivă, ea trebuie 491 
înfrânată şi adusă sub reguli, dar totuşi nu vom lăsa-o cu 
desăvârşire neocupatâ. Hărţile geografice au ceva ce ademeneşte 
pe toţi copiii, chiar pe cei mai mici. Plictisindu-se chiar de toate 
celelalte, ei tot mai învaţă ceva unde au nevoie de hărţi. Şi asta e 
o bună distracţie pentru copii, în care imaginaţia lor nu poate 
rătăci în gol, ci trebuie să se ţină, aşa-zicând, în hotarele unei 
anumite figuri. Am putea face într-adevâr la copii începutul cu 
geografia. Figuri de animale, plante etc. ar putea însoţi în acelaşi 
timp expunerea; ele trebuie sâ învioreze geografia. Istoria însă ar 
trebui, credem, sâ intervină abia mai târziu. 

în ce priveşte întărirea atenţiei, vom nota că ea trebuie 
întărită în general. O agăţare rigidă a gândurilor noastre de un 
obiect nu este nicidecum un talent, ci, dimpotrivă, o slăbiciune 
a simţului nostru intern, deoarece în acest caz el e inflexibil şi 
nu poate fi aplicat după plac. Distracţia este vrăjmaşă oricărei 
educaţii. Memoria însă se întemeiază pe atenţie. 

în ce priveşte însă facultăţile superioare ale intelectului, 
întâlnim aici cultura inteligenţei, a puterii de judecare şi a 
raţiunii. Inteligenţa o putem forma la început, aşa-zicând, 
într-un mod şi pasiv, prin arătarea de exemple pentru regulă, 
sau invers, prin aflarea regulii pentru cazurile singulare. Puterea 
de judecare arată ce întrebuinţare trebuie făcută de inteligenţă. 

Ea e necesară pentru a înţelege ceea ce se învaţă sau se 
vorbeşte şi pentru a nu repeta ceva fără înţelegere. Câţi nu 
citesc şi nu aud ceva fără a o pricepe, chiar dacă o cred! 

Prin raţiune înţelegem principiile. Dar trebuie sâ ne dăm 
seama că aici e vorba de o raţiune care e încă condusă. Nu e 
nevoie ca ea sâ tot vrea sâ raţioneze, dar nici nu trebuie sâ i se 
raţioneze multe dintre cele ce depăşesc conceptele. Aici încă 
nu e vorba de raţiunea speculativă, ci de reflexiunea asupra a 
ceea ce se întâmplă, după cauzele şi efectele sale. E vorba de 
o raţiune care, în economia şi structura sa, e practică. 

Facultăţile minţii se cultivă cel mai bine în felul că facem 
noi înşine tot ce vrem sâ săvârşim, de pildă dacă punem imediat 

în aplicare regula gramaticală pe care am învăţat-o. înţelegem 
492 o hartă cel mai bine dacă o putem face singuri. Ajutorul cel 
mai mare al înţelegerii este producerea. învăţăm în modul cel 
mai temeinic şi păstrăm cel mai bine ceea ce învăţăm, 
aşa-zicănd, din noi înşine. Numai puţini oameni însă sunt în 
stare să o facă. îi numim autodidacţi (a-uxoSiSaKxoi). 

La formarea raţiunii trebuie să procedăm în mod socratic. 
Socrate, care îşi zicea sieşi moaşa cunoştinţelor auditorilor săi, 
dă, în dialogurile sale pe care ni le-a păstrat Platon, într-un fel 
oarecare, exemple de cum se pot scoate chiar la oameni 
bătrăni unele cunoştinţe din raţiunea lor proprie. în multe 
privinţe copiii nu trebuie să aplice raţiunea. Ei nu trebuie să 
raţioneze asupra tuturor lucrurilor. Ei nu trebuie să cunoască 
principiile acţiunii necesare pentru a-i face bine educaţi, dar 
îndată ce e vorba de datorie trebuie să-i facem să cunoască 
principiile. Dar, în general, trebuie să avem în vedere să nu 
turnăm în capul lor cunoştinţe raţionale, ci să scoatem din ei 
aceste cunoştinţe. Metoda socratică ar trebui să constituie 
regula pentru cea catehetică. Ea este, fireşte, cam înceată, şi e 
greu să întocmim lucrurile aşa încăt, atunci cănd încercăm a 
scoate la iveală cunoştinţele la un elev, ceilalţi să înveţe şi ei 
ceva în acelaşi timp. Metoda catehetică-mecanică este, de 
asemenea, bună în unele ştiinţe; de pildă, în expunerea religiei 
revelate. în religia generală însă trebuie să aplicăm metoda 
socratică. Cu privire anume la ceea ce trebuie învăţat din punct 
de vedere istoric, metoda catehetică-mecanică poate fi 
considerată excelentă. 

Aici vom pune şi formarea sentimentului de plăcere şi 
neplăcere. Ea trebuie să fie negativă, dar sentimentul însuşi 
nu trebuie moleşit. înclinarea spre moleşeală este pentru om 
mai rea decăt toate relele vieţii. E de aceea extrem de important 
ca copiii să înveţe a munci din tinereţe. Copiii, dacă nu sunt 
alintaţi, iubesc într-adevăr distracţiile unite cu oboseala, 
ocupaţiile pentru care se cere încordare. în ceea ce priveşte 
mâncarea, nu trebuie sâ-i facem mofturoşi şi nici nu trebuie 
sâ-i lăsăm să aleagă. De obicei mamele le intră copiilor prea 
mult în voie şi, în general, îi moleşesc. Şi totuşi se observă că 

copiii, mai ales băieţii, îl iubesc mai mult pe tatăl lor decât pe 
mamă. Asta se explică, fără îndoială, prin faptul că mamele 
nu-i lasă să zburde, să alerge etc., de teamă să nu li se întâmple 
ceva. Tata, care îi ceartă, şi chiar îi bate dacă n-au fost cuminţi, 493 
îi ia totuşi uneori la câmp şi îi lasă aici să alerge, sâ se joace şi 
să se veselească după cum e felul băieţesc. 

Se crede că se poate exercita răbdarea copiilor prin aceea 
câ-i lăsăm sâ aştepte lungă vreme un lucru dorit. Dar asta n-ar 
fi tocmai necesar. Fireşte însă că ei au nevoie de răbdare când 
sunt bolnavi etc. Răbdarea are două înfăţişări. Ea constă sau 
în faptul că pierdem orice speranţă, sau în faptul că dobândim 
curaj nou. Prima înfăţişare nu e necesară dacă cerem 
totdeauna numai posibilul. Iar curaj nou putem dobândi dacă 
dorim numai ceea ce e just. La boală, însă, lipsa de nădejde 
strică tot atât de mult cât e în stare sâ îndrepte tăria curajului. 

Cine însă îl mai poate dobândi, cu privire la starea sa fizică 
sau morală, acela nici nu renunţă la speranţă. 

Copiii nu trebuie făcuţi nici timizi. Ei devin astfel mai ales 
dacă ieşim împotriva lor cu vorbe grele şi îi ruşinăm adeseori. 
Amintim aici mai ales strigătul multor părinţi: „Sâ-ţi fie ruşine!". 

Piu se prea vede de ce adică ar avea sâ se ruşineze copiii, când, 
de pildă, bagă degetul în gură etc. „nu se obişnuieşte, nu se 
cuvine", asta le putem spune, dar nu trebuie sâ le strigăm 
niciodată: „Sâ-ţi fie ruşine!", decât în cazul în care mint. natura 
i-a dat omului ruşinea ca sâ se trădeze când minte. Dacă deci 
părinţii nu le vorbesc copiilor niciodată despre ruşine decât 
atunci când mint, ei în toată viaţa lor ar roşi totdeauna de ruşine 
atunci când mint. Dacă însă îi facem mereu sâ se ruşineze, se 
înrădăcinează la ei o timiditate care nu-i va părăsi niciodată. 

Voinţa copiilor nu trebuie, cum am spus-o mai sus, frântă, 
ci trebuie numai condusă aşa încât sâ cedeze în faţa piedicilor 
naturale. La început, fireşte, copilul trebuie sâ asculte orbeşte. 

E împotriva naturii ca copilul sâ comande prin ţipătul său şi ca 
cel tare sâ asculte de cel slab. De aceea nu trebuie sâ cedăm 
copiilor nici chiar în prima copilărie la ţipătul lor, lâsându-i sâ 
stoarcă ceva prin silă. De obicei părinţii greşesc aici şi se 
încăpăţânează apoi sâ îndrepte lucrurile, refuzând copiilor, mai 

târziu, tot ce cer ei. însă e foarte absurd sâ ie refuzăm fârâ 
494 cauză ceea ce aşteaptă ei de la bunătatea părinţilor, şi asta 
numai pentru a le opune rezistenţă şi a-i face pe ei, cei slabi, 
sâ simtă superioritatea părinţilor. 

Copiii sunt alintaţi când li se intră în voie, dar sunt cu 
desăvârşire râu educaţi când ne împotrivim de-a dreptul voinţei 
şi dorinţelor lor. Alintarea se face de obicei atâta vreme cât sunt 
o jucărie a părinţilor, mai ales în timpul când încep sâ vorbească. 
Din alintare însă rezultă o prea mare pagubă pentru toată viaţa. 
Când ne împotrivim voinţei copiilor, îi împiedicăm totodată, ce-i 
drept, să-şi manifeste supărarea, ceea ce, fireşte, trebuie sâ se 
întâmple, dar cu atât mai mult sunt ei furioşi în interiorul lor. 
Modul în care ar trebui sâ se poarte, în acest caz, încă nu l-au 
cunoscut. Regula ce trebuie sâ o observăm deci la copiii de 
vârstă fragedă este ca, atunci când ei ţipă şi noi credem că li se 
întâmplă ceva neplăcut, sâ le venim în ajutor, dar atunci când o 
fac din simplă supărare sâ-i lăsăm sâ ţipe. Şi aceeaşi atitudine 
trebuie observată neîntrerupt şi mai în urmă. Rezistenţa ce o 
întâlneşte copilul în acest caz este foarte naturală, şi este, la 
drept vorbind, negativă, întrucât doar nu facem decât sâ nu le 
intrăm în voie. Unii copii însă capătă de la părinţi tot ce cer, 
dacă îi roagă cu stăruinţă. Dacă lăsăm copiii sâ dobândească 
totul prin ţipete, ei devin răutăcioşi; dacă dobândesc însă totul 
prin rugăminte, ei devin moleşiţi. De aceea, dacă nu intervine o 
cauză importantă pentru a proceda altfel, noi trebuie sâ 
îndeplinim rugămintea copilului. Găsind însă o cauză sâ nu o 
îndeplinim, noi nu ne vom lăsa înduplecaţi nici prin multă rugare. 
Orice refuz trebuie sâ fie irevocabil. Acest refuz are apoi efectul 
nemijlocit că nu trebuie sâ refuzăm adeseori. 

Presupunându-se, ceea ce totuşi nu putem admite decât 
foarte arareori, că copilul are o predispoziţie naturală pentru 
încăpăţânare, atunci e cel mai bine sâ procedăm în felul că, dacă 
el nu ne face nimic pe plac, nici noi, la rândul nostru, nu-i facem 
lui nimic pe plac. Frângerea voinţei produce o mentalitate de 
sclav, pe când rezistenţa naturală produce docilitate. 

Cultura morală trebuie sâ se întemeieze pe maxime, nu pe 
disciplină. Aceasta împiedică necuviinţele, cealaltă formează 

modul de gândire. Trebuie sâ nâzuim ca copilul sâ se deprindă 
a acţiona după maxime, şi nu după anumite impulsuri. Prin 
disciplină nu rămâne decât o deprindere, care se stinge însă 
totuşi cu anii. Copilul trebuie sâ înveţe a acţiona după maxime 495 
a căror echitate o înţelege el însuşi. Vedem însă lesne câ la copiii 
mici acest lucru e greu de făcut, şi câ de aceea cultura morală 
cere deci de la părinţi şi învăţători foarte multă pricepere. 

Când copilul, de pildă, minte, nu trebuie sâ-1 pedepsim, ci 
sâ-1 întâmpinăm cu dispreţ, spunându-i câ pe viitor nu i se va 
da crezare etc. Dacă însă pedepsim copilul când face ceva râu 
şi îl răsplătim când face binele, atunci el face binele pentru a 
avea bine. Când iese apoi în lume, unde nu se întâmplă aşa, 
căci putem face binele fără a primi răsplată, şi râul fără a primi 
pedeapsă, atunci acest copil devine un om care nu se va gândi 
la altceva decât cum ar putea străbate bine în lume, şi el va fi 
bun sau râu după cum va găsi câ e mai folositor pentru dânsul. 

Maximele trebuie sâ izvorască din om însuşi. în cultura 
morală trebuie sâ căutăm chiar de cu bună vreme sâ dăm 
copiilor noţiuni despre ceea ce este bine sau râu. Dacă vrem 
sâ întemeiem moralitatea, nu trebuie sâ pedepsim. Moralitatea 
este ceva atât de sfânt şi de sublim încât nu e îngăduit sâ o 
aruncăm aşa, cu dispreţ, punând-o în acelaşi rang cu disciplina. 

Prima străduinţă în educaţia morală este de a forma un caracter. 
Caracterul stâ în abilitatea de a acţiona după maxime. La 
început ne însuşim maxime ale şcolii, iar mai târziu, maxime 
ale umanităţii. La început, copilul ascultă de legi. Maximele 
sunt şi ele legi, dar subiective; ele izvorăsc din propria 
inteligenţă a omului, nici o călcare a legii şcolii însă nu trebuie 
sâ treacă nepedepsitâ, deşi pedeapsa trebuie sâ fie totdeauna 
potrivită greşelii. 

Dacă vrem sâ formăm la copii un caracter, trebuie sâ ne 
dăm bine seama ca sâ-i facem sâ observe în toate lucrurile un 
anumit plan, anumite legi, care trebuie urmate cu cea mai mare 
exactitate. Astfel le fixăm, de pildă, un timp pentru dormit, 
pentru muncă, pentru distracţie, şi acest timp apoi nu trebuie 
nici prelungit, nici scurtat. în chestiunile indiferente le putem 
lăsa copiilor alegerea, numai câ ei trebuie sâ respecte totdeauna 

ceea ce şi-au fixat o dată ca lege. La copii însă nu trebuie sâ 
formăm caracterul unui cetăţean, ci caracterul unui copil. 

496 Oamenii care nu şi-au propus anumite reguli sunt şovăitori; 
adeseori nu ştim cum să-i luăm, şi nicicând nu putem şti bine 
ce trebuie sâ credem despre ei. E drept că adeseori îi dojenim 
pe acei oameni care acţionează totdeauna după reguli, de pildă 
pe omul care, după ceas, a fixat pentru fiecare acţiune un timp 
anumit; dar de multe ori această dojanâ e nedreaptă, şi această 
regularitate, deşi pare a fi pedanterie, este o dispoziţie spre 
formarea caracterului. 

De caracterul unui copil, mai ales al unui elev, ţine înainte 
de toate ascultarea. Aceasta este de două feluri: mai întâi o 
ascultare faţă de de voinţa absoluta, apoi, în al doilea rând, şi 
faţă de voinţa cunoscuta ca raţionala şi buna a unui 
conducător. Ascultarea poate fi dedusă din constrângere, şi 
atunci ea e absolută, sau din încredere, şi atunci ea e de celălalt 
fel. Această din urmă ascultare, voluntară, e foarte importantă; 
dar şi cea dintâi e foarte necesară, deoarece pregăteşte copilul 
pentru îndeplinirea acelor legi pe care trebuie sâ le îndeplinească 
în viitor ca cetăţean, deşi poate că nu-i sunt pe plac. 

De aceea copiii trebuie sâ stea sub o anumită lege a 
constrângerii. Această lege însă trebuie sâ fie universală, ceea 
ce e de observat mai ales în şcoli. învăţătorul n-are voie sâ 
arate, între mai mulţi copii, nici o predilecţie, nici o preferinţă 
faţă de un copil în mod deosebit. Căci altfel legea încetează 
de a fi universală. îndată ce copilul vede câ nu toţi ceilalţi 
trebuie sâ se supună şi ei aceleiaşi legi, el devine rebel. 

Se tot vorbeşte câ copiilor trebuie sâ li se înfăţişeze toate 
în aşa fel încât ei sâ le facă din înclinaţie-plâcere. în unele 
cazuri, fireşte câ e bine aşa, dar sunt multe lucruri pe care 
trebuie sâ le prescriem şi ca datorie. Asta aduce apoi mare 
folos pentru întreaga viaţă. Căci cu privire la dările publice, la 
munca avută în diferitele funcţiuni şi în multe alte cazuri, ne 
poate conduce numai datoria, nu înclinaţia. Presupunându-se 
chiar câ copilul n-ar pricepe datoria, totuşi e mai bine aşa, şi 
copilul va înţelege, credem, totuşi, câ ceva este datoria sa ca 
copil, mai greu, însă, câ ceva este datoria sa ca om. Dacă ar 

putea înţelege şi acest lucru, ceea ce însă nu e cu putinţă decât 
la o vârstă mai înaintată, ascultarea ar fi şi mai perfectă. 

Orice călcare a unei porunci la un copil este o lipsă de 
ascultare, şi aceasta are drept consecinţă o pedeapsă. Şi la o 
călcare a poruncii din nebăgare de seamă pedeapsa nu este 
de prisos. Această pedeapsă este sau fizica, sau morala. 

Pedepsirea e morala când lovim în tendinţa individului de 
a fi onorat şi iubit, tendinţă care ajută moralitatea, de pildă 497 
când umilim copilul, primindu-1 cu o răceală glacială. Aceste 
înclinaţii trebuie susţinute cât se poate de mult. De aceea acest 
fel de pedepsire este cel mai bun, deoarece vine în ajutorul 
moralităţii; de pildă, când copilul minte, o privire dispreţuitoare 
este o pedeapsă suficientă şi cea mai potrivită pedeapsă. 

Pedepsele fizice constau sau în refuzarea lucrurilor dorite, 
sau în aplicarea pedepselor. Felul dintâi e înrudit cu pedeapsa 
morală şi este negativ. Celelalte pedepse trebuie aplicate cu 
luare-aminte, ca să nu rezulte de aici o indoles servilis 
(dispoziţiune servilă). Nu e bine să împârţim copiilor răsplăţi, 
căci aceasta îi face interesaţi şi produce o indoles mercenaria 
(dispoziţiune mercenarâ). 

Ascultarea este, mai departe, sau ascultarea copilului, sau 
a adolescentului. Călcarea ei e urmată de pedeapsă. Aceasta 
este sau de fapt o pedeapsă naturala, pe care şi-o atrage omul 
singur prin purtarea sa, de pildă când copilul se îmbolnăveşte 
dacă mănâncă prea mult, şi aceste pedepse sunt cele mai bune, 
deoarece omul le experimentează în tot cursul vieţii sale, şi nu 
numai în copilărie; sau însă pedeapsa e artificiala. înclinaţia 
de a fi onorat şi iubit este un mijloc sigur de a proceda în 
pedepsire în aşa fel încât ea să fie durabilă. Pedepsele fizice 
nu trebuie să fie decât o completare a celor morale. Când 
pedepsele morale nu mai ajută deloc şi când trecem apoi la 
pedepse fizice, prin acestea nu se mai formează totuşi un 
caracter bun. La început însă constrângerea morală trebuie să 
înlocuiască lipsa reflexiunii copiilor. 

Pedepsele care se aplică cu semne de mânie au un efect 
negativ. Copiii le consideră în acest caz numai ca urmări 
asupra lor, persoana lor fiind obiect al afectului altuia. în 

general, pedepsele trebuie sâ li se aplice copiilor totdeauna 
ţinându-se seama ca ei sâ vadă câ numai îndreptarea lor 
este scopul ultim al pedepselor. A lăsa copiii sâ mulţu¬ 
mească, sâ sărute mâna etc., când sunt pedepsiţi, e absurd 
şi îi face pe copii servili. Când pedepsele fizice sunt deseori 
repetate, ele produc încăpăţânare şi, dacă părinţii îşi 
pedepsesc copiii pentru încăpăţânare, ei îi fac tot mai 
încăpăţânaţi. Şi nu totdeauna oamenii cu înfăţişare aspră 
sunt şi cei mai râi, ci adeseori ei se lasă lesne înduplecaţi 
dacă Ii se vorbeşte cu blândeţe. 

498 Ascultarea adolescentului se deosebeşte de ascultarea 
copilului. Ea constă în supunerea la regulile datoriei. A face 
ceva din datorie înseamnă a asculta de raţiune. A vorbi copiilor 
de datorie e osteneală zadarnică. La urmă ei consideră datoria 
ca un lucru a cărui neobservare e urmată de nuia. Copilul ar 
putea fi condus numai prin instincte, dar, îndată ce a crescut 
mai mare, trebuie sâ intervină şi noţiunea datoriei. Şi ruşinarea 
nu trebuie pusă în aplicare la copii, ci abia la vârsta tinereţii. 
Ea nu se poate ivi decât abia când sentimentul de onoare a 
prins rădăcini. 

Un al doilea element principal în întemeierea caracterului 
copiilor este dragostea de adevăr. Ea este trăsătura 
fundamentală şi nota esenţială a unui caracter. Un om care 
minte n-are nici un caracter, şi, dacă are ceva bun într-însul, 
asta rezultă numai din temperamentul său. Unii copii au o 
înclinaţie spre minciună, care foarte adeseori trebuie 
atribuită unei imaginaţii vioaie. E obligaţia tatălui sâ vegheze 
ca copiii sâ se dezobişnuiascâ a minţi; căci mamele de 
obicei consideră aceasta ca un lucru lipsit de importanţă 
sau de importanţă prea mică; ba ele găsesc chiar în această 
manifestare o dovadă, măgulitoare lor, privind excelentele 
dispoziţiuni şi capacităţi ale copiilor lor. Dar aici este locul 
sâ se facă întrebuinţare de ruşinare, căci acum copilul o 
pricepe bine. îmbujorarea de ruşine ne trădează când 
minţim, dar nu este totdeauna o dovadă. Adeseori ne 
îmbujorăm ruşinându-ne de obrăznicia altuia de a ne învinui 
de ceva. în nici o condiţie nu trebuie sâ căutăm sâ stoarcem 

de la copii adevărul prin pedepse, doar că minciuna lor ar 
atrage chiar îndată o pagubă după sine, şi atunci îi vom 
pedepsi din cauza pagubei. Pierderea stimei este unica 
pedeapsă potrivită pentru minciună. 

Pedepsele mai pot fi împărţite în negative şi pozitive, dintre 
care cele dintăi s-ar aplica în caz de lene sau imoralitate, de 
pildă când copilul minte, sau e lipsit de politeţe, sau nu e 
sociabil. Pedepsele pozitive însă se vor aplica pentru 
rea-voinţâ. înainte de toate, însă, trebuie să ne ferim de a purta 
mânie faţă de copii. 

Un al treilea element în caracterul copilului trebuie să fie 
sociabilitatea. El trebuie să ţină prietenie cu alţii şi sâ nu fie 
totdeauna singur pentru sine. Unii învăţători sunt împotriva 
acestui lucru în şcoli, dar această poziţie e foarte nedreaptă. 
Copiii sâ se pregătească pentru cea mai dulce dintre 
desfătările vieţii. învăţătorii însă nu trebuie sâ prefere pe nici 
unul dintre elevi pentru talentele sale, ci numai pentru 499 
caracterul său, deoarece, altminteri, se iveşte o invidie 
potrivnică prieteniei. 

Copiii mai trebuie sâ fie sinceri, iar în privirile lor, senini ca 
soarele, numai inima veselă e capabilă sâ simtă plăcere pentru 
ceea ce-i bine. O religie ce-1 face pe om întunecat la suflet e 
greşită; căci el trebuie sâ-1 servească pe Dumnezeu cu inimă 
veselă, şi nu din silă. Inima veselă nu trebuie ţinută totdeauna 
sub severitatea constrângerii şcolii, căci în acest caz ea e în 
scurtă vreme înăbuşită. Când are libertate, ea se reface iarăşi, 
în acest scop servesc anumite jocuri la care copilul are libertate, 
şi unde se străduieşte sâ-i întreacă totdeauna pe ceilalţi în ceva. 
Sufletul devine apoi iarăşi senin. 

Mulţi oameni cred că anii lor din tinereţe au fost cei mai 
buni şi cei mai plăcuţi din viaţa lor. Dar nu este tocmai aşa. 

Sunt anii cei mai apăsători, căci atunci suntem prea de tot 
supuşi disciplinei, şi arareori putem avea un prieten adevărat, 
şi încă mai rar libertate. Chiar Horaţiu zice: Multa tulit, fecitque 
puer, sudavit et alsit .* 


1 „Multe a îndurat şi a făcut copilul, el a asudat şi a degerat" (n.tr.). 

Copiii nu trebuie instruiţi decât în astfel de lucruri care sunt 
potrivite pentru vârsta lor. Unii pârinţi se bucurâ când copiii lor 
pot vorbi de timpuriu ca bâtrânii. Din astfel de copii însâ nu 
iese, de obicei, nimic bun. Un copil nu trebuie sâ fie mai deştept 
decât se cere pentru un copil. El nu trebuie sâ devinâ un imitator 
orb. Un copil însâ care e înzestrat cu maxime morale potrivite 
bătrâneţii iese cu totul în afarâ de menirea anilor sâi, şi nu face 
decât sâ maimuţâreascâ. Copilul sâ nu aibâ decât inteligenţa 
unui copil şi sâ nu se arate prea devreme. Un astfel de copil nu 
va deveni niciodată un bărbat priceput şi cu inteligenţă senină. 
Tot aşa de insuportabil devine copilul care vrea sâ urmeze chiar 
toate modele, de pildă când vrea sâfie frizat, sâ poarte manşete, 
şi poate chiar şi tabachere. Prin aceasta el capătă o înfăţişare 
afectată, care nu-i şade bine unui copil. Societatea bună îi este 
o povară, iar virtutea bărbătească îi lipseşte, în cele din urmă, 
cu desăvârşire. Tocmai de aceea trebuie sâ luptăm de cu bună 
vreme şi împotriva vanităţii sale, sau, mai bine zis, nu trebuie sâ 
i se dea prilejul de a deveni vanitos. Asta se întâmplă însâ când 
copiilor chiar de timpuriu li se tot vorbeşte de cât de frumoşi 
sunt, de cât de minunat îi prinde cutare sau cutare podoabă, 
500 sau dacă li se promit şi li se dau podoabe ca răsplată. Podoabele 
nu se potrivesc copiilor. îmbrăcămintea lor, curată şi modestă, 
ei trebuie sâ o primească numai ca pe ceva necesar. Dar şi părinţii 
nu vor pune preţ pe acestea, nu se vor uita mereu în oglindă, 
căci şi în aceste lucruri, ca în toate, pilda este atotputernică şi 
întăreşte sau nimiceşte povaţa bună. 




csprc efcucaţu practica 


Educaţia practică cuprinde: 1) abilitatea, 2) prudenţa, 
3) moralitatea. în ce priveşte abilitatea, să avem grijă ca ea să 
fie temeinică, şi nu trecătoare. Nu trebuie să avem aparenţa ca 
şi cum am avea cunoştinţe despre lucruri pe care totuşi mai 
apoi nu le putem înfăptui. Temeinicia trebuie să se arate în 
abilitate şi să devină cu încetul obişnuinţă în modul de gândire. 
Temeinicia constituie elementul esenţial al caracterului unui 
bărbat. Abilitatea e necesară şi talentului. 

în ce priveşte prudenţa, ea rezidă în arta de a pune 
abilitatea în practică, adică de a vedea cum putem să ne servim 
de oameni pentru scopurile noastre. Pentru aceasta e nevoie 
de multe lucruri. La drept vorbind, prudenţa e cea din urmă 
însuşire a omului; însă, după valoare, ea ocupă locul al doilea. 

Dacă ar fi sâ lăsăm copilul în seama prudenţei, el ar deveni 
închis şi nepătruns, dar ar putea pătrunde pe ceilalţi. Mai ales 
ar trebui sâ fie de nepătruns cu privire la caracterul său. Arta 
aparenţei exterioare este buna-cuviinţâ. Şi această artă trebuie 
s-o posedăm. A pătrunde pe alţii e dificil, dar e necesar sâ 
pricepem această artă şi, pe de altă parte, sâ ne facem pe noi 
înşine impenetrabili. Pentru asta se cere disimulare, adică 
ascunderea propriilor defecte şi acea aparenţă exterioară. 
Disimularea nu este totdeauna făţărnicie, şi poate fi îngăduită 
uneori, dar se apropie totuşi de nesinceritate. Făţărnicia este 
un mijloc foarte urâcios. Prudenţa cere sâ nu ne ieşim îndată 

din Fire; dar nici nu trebuie sâ fim prea nepăsători. Mu trebuie 
deci să fim vehemenţi, dar trebuie totuşi să fim hotărâţi. A fi 
hotărât se deosebeşte de a fi vehement. Un om hotărât 
(strenuus) este acela care are plăcere pentru a voi. Aceasta 
contribuie la moderarea afectului. Prudenţa e necesară pentru 
temperament. 

501 Moralitatea priveşte caracterul. Susţine et abstine este 
pregătirea pentru o moderaţie înţeleaptă. Dacă vrem sâ formăm 
un caracter bun, trebuie sâ înlăturăm mai întâi pasiunile. Omul 
trebuie sâ se deprindă cu privire la înclinaţiile sale aşa încât sâ 
nu devină pasionat, ci el trebuie sâ înveţe a se lipsi de ceva dacă 
i se refuză. Susţine înseamnă „rabdă şi deprinde-te a suporta!". 

Se cere curaj şi înclinaţie dacă vrem sâ învăţăm a ne lipsi 
de ceva. Trebuie sâ ne obişnuim cu refuzuri, rezistenţă etc. 

Temperamentului îi aparţine simpatia. O simpatie duioasă 
şi languroasă trebuie evitată la copii; ea se potriveşte numai 
unui caracter sensibil. Simpatia se mai deosebeşte de milă şi 
este un râu care constă în a te tot văicări despre un lucru sau 
altul. Ar trebui sâ dăm copiilor bani de buzunar din care sâ 
poată ajuta pe cei nevoiaşi, şi aici am vedea dacă sunt milostivi 
sau ba; dacă sunt însă totdeauna darnici numai cu banii 
părinţilor lor, asta nu înseamnă nimic. 

Maxima Festina lente indică o activitate continuă la care 
trebuie sâ ne grăbim foarte, pentru a învăţa mult, deci festina. 
Dar trebuie sâ învăţăm şi cu temei, şi deci sâ avem timp pentru 
fiecare lucru, deci lente. Or, se pune chestiunea: ce este 
preferabil, sâ avem o mare cantitate de cunoştinţe, sau numai 
una mai mică, dar temeinică? E mai bine sâ ştim puţin, dar 
acest puţin cu temei, decât mult şi superficial, căci în sfârşit 
tot se observă lipsa de profunzime, în cazul din urmă. Dar 
copilul nu ştie, fireşte, în ce împrejurări se poate afla, pentru 
a avea nevoie de cutare sau cutare fel de cunoştinţe; şi, de 
aceea, cel mai bine este sâ ştie din toate câte ceva temeinic, 
căci altminteri el înşalâ pe alţii cu cunoştinţele sale învăţate 
doar la suprafaţă. 

Lucrul cel mai important este întemeierea caracterului. 
Acesta rezidă în hotărârea neclintită a voinţei de a face ceva, şi 

apoi în executarea reală a acestei hotărâri. Vir propositi tenax r , 
zice Horaţiu, şi în aceasta constă un caracter bun! De pildă, 
când am făgăduit cuiva ceva, trebuie să-mi ţin promisiunea, 
chiar dacă mi-ar aduce pagubă. Căci un bărbat care-şi propune 
ceva, dar nu o face, nu poate avea încredere nici în sine însuşi; 
de pildă, când cineva îşi propune să se scoale totdeauna de 
dimineaţă pentru a studia, sau pentru a face cutare sau cutare 
lucru, sau pentru a face o plimbare, şi primăvara se scuză că 
dimineaţa e încă prea rece şi i-ar putea face râu, vara însă că 
dimineaţa se poate dormi aşa de bine şi că somnul îi este plăcut, 
amânând astfel de azi pe mâine executarea hotărârii sale, în 
acest fel, până la urmă, el nu se mai încrede nici în sine însuşi. 

Ceea ce este împotriva moralei se exclude din astfel de 
hotărâri. La un om râu caracterul e foarte stricat, dar aici el se 
mai numeşte şi neînduplecare, deşi ne place totuşi văzând că 
îşi înfăptuieşte hotărârile şi e statornic, cu toate că ar fi mai 
bine dacă s-ar manifesta în acest fel în lucruri bune. 

Cel ce amână totdeauna executarea hotărârilor sale nu 
plăteşte mult. Aşa-zisa pocăinţă viitoare este de acest fel. Căci 
omul care a trăit totdeauna în desfrâu şi vrea să se pocâiascâ 
într-o clipă nu poate reuşi nicidecum să o facă, întrucât doar 
nu se poate întâmpla dintr-o dată minunea ca el să devină 
ceea ce este acela care şi-a întrebuinţat bine toată viaţa şi a 
avut totdeauna gânduri cinstite. Tot de aceea nu putem aştepta 
nimic nici de la pelerinaje, cazne şi posturi; căci nu se poate 
pricepe cum pelerinajele şi alte obiceiuri pot contribui să facă 
dintr-o dată dintr-un om desfrânat un om nobil. 

Ce folos poate ieşi pentru cinste şi îndreptare când postim 
ziua, iar noaptea, în schimb, mâncăm încă o dată pe atâta, sau 
când impunem corpului o caznă care nu poate contribui cu 
nimic la schimbarea sufletului? 

Pentru a întemeia în copii un caracter moral, trebuie să ne 
însemnăm următoarele: 

Trebuie sâ-i facem, prin pilde şi porunci, să înţeleagă pe 
cât se poate datoriile pe care trebuie să le îndeplinească. 


502 


1 „Omul neclintit în hotărârile sale" (n.red.). 

Datoriile pe care le are de îndeplinit copilul nu sunt decât 
datoriile obişnuite faţă de sine însuşi şi faţă de alţii. Aceste 
datorii trebuie deci deduse din natura obiectului. Aici vom 
considera deci mai de aproape: 

a) Datoriile faţă de sine însuşi. Acestea nu constau în a-şi 
procura o îmbrăcăminte strălucită, în a da ospeţe grandioase etc., 
deşi totul trebuie să fie frumos şi curat. Ele nu constau nici în 
căutarea satisfacerii poftelor şi dorinţelor noastre, căci, 

503 dimpotrivă, omul trebuie să fie foarte sobru şi moderat, pentru 
a avea în interiorul său o anumită demnitate ce-1 înalţă înaintea 
tuturor creaturilor, şi datoria lui este de a face să se arate în 
persoana sa proprie această demnitate a umanităţii. 

Dar noi ne lepădăm de această demnitate a umanităţii 
când, de pildă, ne dedâm beţiei, când săvârşim păcate 
împotriva naturii, când ne aruncăm în tot felul de desfrâuri etc., 
ceea ce îl înjoseşte pe om cu mult sub animale. Mai apoi, 
când omul se târăşte înaintea altora, fâcându-le neîntrerupt 
complimente, în nădejdea de a dobândi printr-o purtare atât 
de nedemnă bunăvoinţa lor, atunci şi acestea sunt împotriva 
demnităţii umanităţii. 

Demnitatea omului am putea face să o simtă copilul chiar 
la el însuşi, de pildă în caz de necurăţenie, care, cel puţin, 
doar e scârboasă pentru oameni. Dar copilul se poate înjosi şi, 
de fapt, sub demnitatea umanităţii prin minciună, întrucât doar 
poate gândi şi comunica altora gândurile sale. Minţitul îl face 
- pe om să devină obiect al dispreţului general şi e un mijloc 
sâ-i răpească în faţa sa proprie stima şi încrederea pe care 
fiecare ar trebui s-o aibă pentru sine. 

b) Datoriile faţă de alţii. Respectul şi stima pentru dreptul 
oamenilor trebuie să i se întipărească copilului chiar foarte de 
timpuriu, şi trebuie să veghem bine ca să le pună în practică; 
de pildă, când un copil întâlneşte alt copil mai sărac şi îl 
împinge cu trufie din cale sau de lângă sine, îl loveşte etc., 
atunci să nu zicem: „Mu face asta, asta îl doare pe celălalt; fii 
milos! E doar un copil sărman" etc., ci să ne arătăm şi faţă de 
dânsul cu aceeaşi trufie, fâcându-1 să simtă cât de potrivnică a 
fost purtarea sa dreptului omenirii. însă copiii n-au, propriu-zis. 

deloc mărinimie. Asta o putem vedea, de pildă, din faptul că 
dacă părinţii îi poruncesc copilului lor să dea altuia jumătate 
din pâinea sa cu unt, fără ca el să primească apoi din partea 
lor, în schimb, o bucată şi mai mare, atunci copilul sau nu dă 
nimic, sau totuşi foarte arareori şi cu neplăcere. Şi nici nu putem 
doar sâ-i vorbim copilului multe de mărinimie, deoarece el încă 
n-are nimic în stăpânirea sa. 

Mulţi autori au omis cu desăvârşire secţiunea moralei care 
cuprinde datoriile faţă de sine însuşi, sau au explicat-o greşit, 504 
cum a făcut-o Crugott. Datoria faţă de sine însuşi stă însă, cum 
am spus, în aceea că omul păstrează, în persoana sa proprie, 
demnitatea umanităţii. El se dojeneşte când are înaintea ochilor 
ideea umanităţii. El are, în ideea sa, un original cu care se 
compară. Când numărul anilor sporeşte, când instinctul sexual 
începe să se deştepte, atunci e momentul critic, în care numai • 
demnitatea omului e singura în stare sâ-1 ţină pe tânăr în frâu. 

Dar de cu bună vreme trebuie sâ-i dăm tânărului indicaţii cum 
are să se ferească de cutare sau cutare lucru. 

Şcolilor noastre le lipseşte aproape cu desăvârşire ceea 
ce ar contribui în mod considerabil de mult la formarea 
copiilor în probitate, anume un catehism al dreptului. Acesta 
ar trebui să conţină cazuri care ar fi populare, care s-ar 
întâmpla în viaţa obştească şi în care s-ar ivi totdeauna de 
la sine întrebarea dacă ceva e just sau nu. De pildă, când 
cineva care ar trebui sâ-1 plătească astăzi pe creditorul său 
e mişcat de înfăţişarea unui nevoiaş şi îi dă acestuia suma 
pe care o datoreşte şi pe care ar trebui s-o plătească acum, 
e asta just sau nu? Nu! e injust, căci eu trebuie să fiu liber 
dacă vreau să împart binefaceri. Şi, dacă dau sărmanului 
banii, eu fac o faptă merituoasă; dacă plătesc însă datoria 
mea, eu săvârşesc o faptă obligatorie. Mai apoi, dacă e 
îngăduită o minciună din necesitate? IMu! Nu se poate 
imagina nici un singur caz în care minciuna ar merita scuză, 
cel puţin înaintea copiilor, care altminteri ar considera ca 
necesitate orice lucru de nimic şi şi-ar permite mai adeseori 
minciuni. Dacă ar exista o astfel de carte, am putea fixa cu 
mult folos o oră pe zi pentru a învăţa din ea copiii să 

cunoască şi să iubească din suflet dreptul oamenilor, acest 
ochi al lui Dumnezeu pe pământ. 

în ce priveşte obligaţia de binefacere, ea este o obligaţie 
numai imperfectă. Mu trebuie să facem inima copiilor moale, 
pentru a fi afectată de soarta altuia, ci s-o facem hotărâtă. Inima 
lor să nu fie plină de sentiment, ci plină de ideea datoriei. Mulţi 
oameni devenirâ într-adevâr neîndurători pentru că, după ce 
se arătaseră miloşi, se vâzurâ adeseori înşelaţi. A vrea să facem 
ca un copil să înţeleagă latura meritorie a faptelor este în zadar. 
Preoţii greşesc foarte adeseori prezentând operele de 
binefacere ca ceva merituos. Fără a ne gândi la faptul că în 
faţa lui Dumnezeu nu putem face niciodată mai mult decât 
505 datoria noastră, este, de asemenea, numai datoria noastră de 
a face bine celui sărac. Căci inegalitatea bunăstării oamenilor 
rezultă numai din împrejurări întâmplătoare. Posedând avere, 
eu n-am s-o mulţumesc decât faptului că eu sau predecesorul 
meu am avut norocul să profităm de acele împrejurări, iar 
considerarea faţă de totalitate rămâne totuşi oricând aceeaşi. 

Invidia se deşteaptă când facem copilul atent să se 
preţuiascâ pe sine după valoarea altora. El ar trebui, dimpotrivă, 
să se preţuiascâ după ideile raţiunii sale. De aceea, umilinţa 
nu este, într-adevâr, nimic altceva decât comparaţia valorii 
proprii cu perfecţiunea morală. Astfel, de pildă, religia creştină 
învaţă nu atât umilinţa, cât mai vârtos îl face pe om umil, 
deoarece, în temeiul ei, el trebuie să se compare cu supremul 
model al perfecţiunii. Foarte greşit este de a face să stea 
umilinţa în a se preţui pe sine mai prejos de alţii. „Vezi cum se 
poartă cutare sau cutare copil!" etc. - un apel de acest fel nu 
produce decât un fel de gândire prea puţin nobilă. Când omul 
preţuieşte valoarea sa proprie după alţii, el caută sau să se 
înalţe deasupra celuilalt, sau să scadă valoarea celuilalt. Acest 
lucru din urmă însă este invidia. în acest caz căutăm să 
născocim totdeauna în sarcina altuia o greşeală; căci, dacă 
acel om n-ar exista, nici n-am putea fi comparaţi cu el, noi am 
fi cei mai buni. Prin reaua aplicare a spiritului de emulaţie, nu 
se face decât să se trezească invidia. Cazul în care emulaţia ar 
mai putea servi pentru ceva este acela de a convinge pe cineva 

de posibilitatea înfăptuirii unui lucru, de pildă când cerem de 
la un copil sâ înveţe o lecţie arâtându-i că alţii o pot face. 

în nici un fel nu ne este îngăduit sâ lăsăm ca un copil sâ 
ruşineze pe alt copil. Toată trufia întemeiată pe avantajele 
norocului trebuie sâ căutăm a o înlătura. în acelaşi timp însă 
trebuie sâ căutăm sâ întemeiem la copii francheţea. Ea este o 
încredere modestă în sine însuşi. Prin ea omul e pus în starea 
de a-şi arăta toate talentele într-un mod cuvenit. Ea trebuie sâ. 
fie bine deosebită de insolenţă, care constă în indiferenţa faţă 
de judecata altora. 

Toate dorinţele omeneşti sunt sau formale (libertate şi 
putere), sau materiale (raportate la un obiect), dorinţe ale iluziei 
sau delectării, sau, în sfârşit, ele se referă la simpla durată a 
amândurora ca elemente ale fericirii. 

Dorinţe de primul fel sunt: ambiţia, setea de dominaţie şi 506 
de avere. Cele de felul al doilea: plăcerea sexuală (voluptatea), 
plăcerea pentru lucruri (trai bun) sau plăcerea socială (gust 
pentru conversaţie). Dorinţe de felul al treilea, în sfârşit, sunt: 
dragostea de viaţă, de sănătate, de comoditate (pentru viitor, 
scutire de griji). 

Vicii însă sunt sau cele ale răutăţii, sau cele ale josniciei, 
sau cele ale prostiei. Celor dintâi le aparţin: invidia, 
nemulţumirea şi bucuria de paguba altuia; celor de felul al 
doilea: nedreptatea, necredinţa (făţărnicia), desfrânarea, atât 
în risipa bunurilor, cât şi a sănătăţii (lipsa de măsură) şi a 
onoarei. Vicii de categoria a treia sunt lipsa de dragoste, 
zgârcenia, lenea (moleşeala). 

Virtuţile sunt sau virtuţi ale meritului, sau numai ale 
obligaţiei, sau ale nevinovăţiei. Celor dintâi le aparţine 
mărinimia (care stă în a se învinge pe sine, atât în răzbunare, 
cât şi în comoditate şi în setea de bogăţie), binefacerea, 
stăpânirea de sine; la categoria a doua: probitatea, buna-cuviinţâ 
şi dragostea de pace; la a treia, în sfârşit, onestitatea, modestia 
şi cumpătarea. 

întrebarea e dacă omul este din natură bun sau rău din punct 
de vedere moral. Mici una din amândouă, căci din natură el nu 
este nicidecum o fiinţă morală; el devine o fiinţă morală numai 

dacă raţiunea sa se înalţă până la noţiunile datoriei şi legii. Putem 
totuşi afirma că de la origine el are în sine impulsuri spre toate 
viciile, căci el are înclinaţii şi instincte care îl împing, deşi raţiunea 
îl mână în direcţia opusă. De aceea el nu poate deveni bun din 
punct de vedere moral decât prin virtute, deci prin constrângere 
proprie, deşi poate fi nevinovat când lipsesc imboldurile. 

Viciile rezultă mai ales din faptul câ starea civilizată violentează 
natura, iar menirea noastră ca oameni este doar de a ieşi din 
starea naturală barbară, în care nu suntem decât animale. 

în educaţie totul depinde de faptul de a stabili pretutindeni 
principii exacte, fâcându-i pe copii să le înţeleagă şi să le 
primească cu plăcere. Ei trebuie să înveţe a pune în locul 
dispreţului, urii, oroarea de ceea ce-i revoltător şi absurd; 
a pune numai oroarea interioară în loc de cea exterioară, faţă 
de oameni şi faţă de pedepsele divine; stimă de sine şi demnitate 
interioară - în locul opiniei oamenilor, valoare interioară a acţiunii 
507 şi a făptuirii - în loc de vorbe şi emoţii, inteligenţă - în loc de 
sentiment, şi veselie şi pietate cu bunâ-dispoziţie - în loc de 
devoţiune morocănoasă, timidă şi întunecată. 

înainte de toate, însă, trebuie să ferim copiii şi de 
primejdia de a preţui prea din cale-afarâ merita fortunae 
(meritele norocului). 


în ce priveşte educaţia copiilor în raportul ei cu religia, se 
iveşte mai întâi chestiunea dacă e posibil să întipărim copiilor 
de timpuriu idei religioase. Asupra acestui lucru s-a discutat 
foarte mult în pedagogie. Ideile religioase presupun totdeauna 
ceva teologie. Or, ar fi oare sâ se poată preda o teologie 
tineretului, care nu cunoaşte lumea, care nu se cunoaşte încă 
nici pe sine? E oare posibil ca tineretul, care nu cunoaşte încă 
datoria, sâ fie în stare a înţelege o datorie nemijlocită către 
Dumnezeu? Atâta e cert, câ, dacă s-ar putea face ca copiii sâ 
nu fie martori la nici un act de veneraţie a fiinţei supreme, 
chiar sâ nu audă nici numele lui Dumnezeu, ar fi atunci potrivit 
cu ordinea lucrurilor sâ-i conducem mai întâi spre scopurile 

umane şi spre ceea ce i se cuvine omului, sâ agerim puterea 
lor de judecare, sâ-i informăm despre ordinea şi frumuseţea 
operelor naturii, sâ mai adăugăm apoi o cunoaştere mai amplă 
a structurii universului şi sâ le deschidem abia după acestea 
priceperea pentru ideea unei fiinţe supreme, a unui legiuitor. 
Cum însă, după starea actuală a societăţii noastre, asta nu e 
posibil, faptul că am vrea sâ-i învăţăm abia târziu ceva despre 
Dumnezeu, pe când ei ar auzi totuşi numele lui şi ar vedea 
servindu-i-se, ar produce la ei sau indiferenţă, sau idei greşite, 
de pildă frică de puterea lui Dumnezeu. Cum însă e de temut 
că această frică s-ar putea cuibări în fantezia copiilor, noi 
trebuie sâ evităm de a căuta sâ le dăm prea devreme noţiuni 
religioase. Dar asta nu trebuie sâ fie o chestiune de memorie, 
simplă imitaţie şi numai maimuţăreală, ci calea pe care o 
alegem trebuie sâ fie totdeauna în acord cu natura. Chiar fără 
noţiuni abstracte despre datorie, despre obligaţii, despre bună 
sau rea-purtare, copiii vor înţelege că există o lege a datoriei, 
că nu comoditatea, folosul etc. au s-o determine, ci ceva 
universal, care nu se îndreaptă după toanele oamenilor. Dar 
învăţătorul însuşi trebuie să-şi facă această idee. 

Mai întâi trebuie sâ atribuim totul naturii, apoi însă chiar 
pe aceasta însuşi lui Dumnezeu, arătând cum, de pildă, mai 
întâi totul a fost orânduit pentru conservarea speciilor şi 
echilibrarea lor, dar pe departe, totodată, şi pentru om, ca sâ 
poată deveni fericit prin străduinţă proprie. 

Noţiunea de Dumnezeu s-ar putea lămur la început cel mai 
bine prin analogie cu cea a unui tată sub a cărui îngrijire stăm; 
în acest fel se poate arăta foarte lesne necesitatea solidarităţii 
oamenilor, considerându-i ca făcând parte dintr-o familie. 

Dar ce este oare religia? Religia este tegea în noj^ întrucât 


L7UI V_ V_, Wiv. WU1 C- I MC.UCJ1U CJLC 111 1 llV/ţy 1111.1 j 

. primeşte putereasupra noastră de la un legiulforşi judecător/ 
ga este o moral ă)aplicată la cunoaşterea lui Dumnezeu. Dacă 
nţi unim ţ€ligjp cu <ftoralitatejjj, religia devine numai un mod 
cte a solicita favoarea cereascăz/audele aduse lui Dumnezeu, 
^rugăciunile, frecventarea bisericilor nu sunt menite decât să 
dea omului puteri noi, curaj nou pentru îndreptare, sau sâ fie 
expresia unei inimi însufleţite de ideea datoriei. Acestea nu 

sunt decât pregătiri la fapte bune, dar nu sunt ele însele fapte 
bune, şi nu putem deveni plăcuţi fiinţei supreme în alt mod 
decât devenind mai buni. 

Trebuie să începem mai întâi la copil cu legea pe care o 
poartă în sine. Omul se dispreţuieşte pe sine însuşi dacă e 
vicios. Acest dispreţ îşi are temeiul în omul însuşi, şi el nu se 
dispreţuieşte numai din cauză că Dumnezeu a oprit râul. Căci 
nu e necesar ca legiuitorul să fie totodată autorul legii. Astfel, 
un principe poate opri în ţara sa furtul, fără să poată fi numit 
din această cauză autorul opririi furtului. De aici omul învaţă 
să înţeleagă că numai buna sa purtare îl face demn de fericire. 
Legea divină trebuie să apară totodată ca lege naturală, căci 
ea nu este arbitrară. De aceea religia intră în orice moralitate. 

Dar nu trebuie să începem cu teologia. O religie care e 
clădită numai pe teologie nu poate conţine niciodată ceva 
moral. Vom găsi în ea numai frică, pe de o parte, şi nădejde şi 
străduinţă de răsplată, pe de altă parte, şi acestea nu produc 
apoi decât un cult superstiţios. Moralitatea deci trebuie să 
premeargă, iar teologia sâ-i urmeze, şi asta se numeşte religie. 

Legea în noi se numeşte conştiinţă. Conştiinţa este, 
propriu-zis, aplicarea acţiunilor noastre la această lege. 
Reproşurile conştiinţei vor fi fără efect dacă nu ne-o gândim 
ca reprezentând pe Dumnezeu, care şi-a stabilit tronul său 
509 sublim deasupra noastră, dar şi în noi - tribunalul său. Dacă 
religia nu se adaugă la conştiinţa morală, ea este fără efect. 
Religie fără conştiinţă morală este un cult superstiţios. Vrem 
să servim lui Dumnezeu, de pildă când îl lăudăm, când 
preamărim puterea sa, înţelepciunea sa, fără să ne gândim cum 
să împlinim legile divine, ba chiar fără a cunoaşte şi a cerceta 
puterea sa, înţelepciunea sa etc. Aceste preamăriri sunt un 
narcotic pentru conştiinţa unor astfel de oameni şi o pernă pe 
care ea să poată dormi liniştită. 

Copiii nu pot pricepe toate noţiunile religioase, unele însă 
trebuie să li se întipărească, cu toate acestea, numai că trebuie 
să fie mai mult negative decât pozitive. A-i face pe copii să 
recite formule, asta nu serveşte la nimic şi nu produce decât o 
idee greşită despre pietate. Adevărata veneraţie a lui Dumnezeu 

constă în a făptui după voinţa lui Dumnezeu, şi acest lucru 
trebuie să-l înveţe copiii. Trebuie să luăm aminte, la copii 
precum şi la noi înşine, ca numele lui Dumnezeu să nu fie luat 
în deşert atât de adeseori. Chiar dacă îl întrebuinţăm la felicitări, 
ba chiar în intenţie pioasă, şi acesta este un abuz. Ideea de 
Dumnezeu ar trebui sâ-1 pătrundă pe om, ori de câte ori 
pronunţă numele său, cu respect, şi de aceea ar trebui sâ-1 
întrebuinţeze arareori, şi niciodată cu uşurinţă. Copilul trebuie 
să înveţe a simţi cu respect pentru Dumnezeu, ca înaintea 
stăpânului vieţii şi al întregii lumi; mai departe, ca înaintea celui 
ce poartă grijă de om, şi, în al treilea rând, în sfârşit, ca înaintea 
judecătorului său. Se istoriseşte că newton, totdeauna când 
pronunţa numele lui Dumnezeu, se oprea o clipă şi reflecta. 

Lâmurindu-i-se în acelaşi timp noţiunea de Dumnezeu şi de 
datorie, copilul învaţă cu atât mai bine a respecta prevederea 
divină pentru creaturi, şi e ferit prin asta de tendinţa spre 
distrugere şi cruzime care se manifestă aşa de multe ori în 
maltratarea unor animale mici. Totodată ar mai trebui să 
povăţuim tineretul să descopere binele în râu; de pildă, fiarele, 
insectele sunt modele de curăţenie şi sârguinţâ. Oamenii râi arată 
binele legii. Păsările care vânează viermi apără grădina etc. 

Trebuie să le dâm deci copiilor unele noţiuni despre fiinţa 
supremă, pentru ca ei, văzând pe alţii rugându-se etc., să ştie 
cui se roagă şi de ce o fac. Aceste noţiuni trebuie însă să nu fie 
decât puţine la număr şi sâ fie, cum s-a spus, numai negative. 510 
Dar trebuie sâ începem a le întipări copiilor chiar din prima 
tinereţe, luând însă totodată bine seama ca ei sâ nu stimeze 
oamenii după practica religiei lor, căci, cu toată diversitatea 
religiilor, există totuşi pretutindeni o unitate a religiei. 


Aici, la sfârşit, vom adăuga câteva observaţii de care ar 
trebui sâ ţină seama mai ales tineretul, la intrarea în 
adolescenţă. în acest timp tânărul începe a face anumite 
deosebiri pe care nu le făcea înainte. Anume, mai întâi, 
deosebirea sexelor. Matura a aruncat asupra acestei chestiuni 

un anumit vâl de taină, ca şi cum acest lucru ar fi ceva ce 
pentru om nu este cu totul cuviincios şi este numai o trebuinţă 
a animalităţii în om. natura a căutat însă să unească acest fapt 
cu tot felul de moralitate posibilă. Chiar naţiunile sălbatice se 
poartă în acestea cu un fel de ruşine şi reţinere. Copiii pun 
uneori celor adulţi întrebări neaşteptate asupra acestei 
chestiuni, de pildă de unde vin copiii, dar ei se lasă lesne 
satisfăcuţi, sau dăndu-li-se răspunsuri fără înţeles, sau 
spunăndu-li-se că întrebarea lor e copilăroasă. 

Dezvoltarea acestor înclinaţii la adolescent este mecanică, 
şi aici se petrec lucrurile ca la toate instinctele, anume că ele 
se dezvoltă şi fără a cunoaşte un obiect. E deci cu neputinţă 
de a-1 ţine în această privinţă pe tănăr în neştiinţă şi în 
nevinovăţia ce o însoţeşte. Prin tăcere însă nu facem decăt să 
înteţim răul. Asta se vede în educaţia înaintaşilor noştri. în 
educaţia timpurilor mai noi se susţine cu tot dreptul că trebuie 
să i se vorbească tânărului despre acestea în mod deschis, 
lămurit şi hotărât. Atingem, fireşte, aici un punct delicat, care 
nu e considerat cu plăcere ca obiect al unei conversaţii publice. 
Dar totul e pus iarăşi la locul cuvenit prin faptul că vorbim 
despre acestea cu seriozitate demnă, ţinând seama de 
înclinaţiile tânărului. 

Vârsta de 13 şi 14 ani reprezintă de obicei momentul când 
la adolescent se dezvoltă înclinaţia pentru celălalt sex (doar 
că copiii au fost seduşi şi depravaţi prin exemple rele, ca să se 
întâmple mai devreme). Puterea lor de judecare este şi ea 
511 formată în acest timp, şi natura a pregâtit-o deja cam tot atunci, 
aşa încât să putem vorbi cu ei despre acestea. 

Dimie nu slăbeşte spiritul, precum şi trupul omului, mai 
mult decât acel fel de voluptate care e îndreptată spre sine 
însuşi, şi ea e cu desăvârşire potrivnică naturii omului. Dar 
nici pe aceasta nu trebuie s-o tâinuim tânărului. Trebuie să 
i-o arătăm în toată oroarea ei, sâ-i spunem că prin asta el se 
face inutil pentru perpetuarea genului uman, că prin ea în 
primul rând se distrug puterile trupului, că în acest fel îşi 
atrage o bătrâneţe prematură şi că spiritul său suferă foarte 
mult etc. 

Tinerii pot scăpa de tentaţiile acestui viciu prin ocupaţie 
neîntreruptă, nedănd patului şi somnului decât timpul 
absolut necesar. Gândurile îndreptate spre aceste lucruri 
trebuie alungate prin acele ocupaţii, căci, chiar dacă obiectul 
rămâne numai în imaginaţie, el roade totuşi vlaga vieţii, 
îndreptându-şi înclinaţia spre sexul celălalt, tânărul găseşte 
încă o anumită rezistenţă; îndreptând-o însă spre sine însuşi, 
el şi-o poate satisface în orice timp. Efectul fizic e extrem 
de vătămător, dar consecinţele din punctul de vedere al 
moralităţii sunt încă cu mult mai rele. Aici se depăşesc 
hotarele naturii, şi înclinaţia pustieşte fără zăgaz, deoarece 
nu are loc o satisfacere reală. 

Cu privire la tinerii deja dezvoltaţi, educatorii lor au ridicat 
chestiunea dacă e îngăduit ca un tânăr să caute contact cu 
celălalt sex. Dacă ar fi să alegem între cele două posibilităţi, 
atunci aceasta din urmă este, fără îndoială, preferabilă. în cazul 
dintâi tânărul fâptuieşte împotriva naturii, aici însă nu. natura 
i-a dat menirea de bărbat îndată ce devine major, şi i-a dat deci 
şi felul său de a se perpetua; trebuinţele însă pe care omul le 
are cu necesitate într-un stat civilizat fac ca el atunci să nu-i 
poată educa încă totdeauna pe copiii săi. El greşeşte deci aici 
împotriva ordinii civile. Cel mai bine este deci, ba chiar e o 
datorie, ca tânărul să aştepte până ce este în stare să se 
căsătorească în bună rânduialâ. El se poartă atunci nu numai 
ca un om bun, ci şi ca un cetăţean bun. 

Tânărul să înveţe de timpuriu să aibă stimă cuviincioasă 
faţă de celălalt sex, să-şi dobândească în schimb printr-o 
activitate lipsită de vicii stima lui şi să năzuiască astfel spre 
înalta răsplată a unei căsătorii fericite. 

O a doua distincţie pe care începe a o face tânărul în 
vremea când intră în societate stă în dobândirea cunoaşterii 512 
despre deosebirea stărilor sociale şi despre inegalitatea 
oamenilor. Ca copil nu trebuie sâ-1 facem nicidecum să simtă 
acestea, nici nu trebuie chiar sâ-i îngăduim ca el să dea 
porunci servitorimii. întrucât vede că părinţii poruncesc 
servitorimii, i se poate, în orice caz, spune: „noi le dăm pâinea, 
şi pentru asta ei ascultă de noi, tu nu le-o dai, şi deci ei nici 

nu trebuie sâ asculte de tine". Copiii nici nu ştiu nimic despre 
asta, numai dacă părinţii nu le-ar sugera ei înşişi această 
vanitate. Tânărului trebuie sâ-i arătăm că inegalitatea 
oamenilor este o întocmire care s-a ivit când un om a căutat 
sâ dobândească avantaje înaintea altuia. Conştiinţa egalităţii 
oamenilor, cu toată inegalitatea civilă, i se poate întipări 
tânărului încetul cu încetul. 

Trebuie sâ veghem ca tânărul sâ-şi cumpănească 
valoarea în mod absolut, şi nu în comparaţie cu alţii. A stima 
în alţii ceea ce nu constituie nicidecum valoarea oamenilor 
este vanitate. Mai departe trebuie sâ facem ca el sâ devină 
conştiincios în toate lucrurile, şi nu sâ pară numai a fi 
conştiincios, ci sâ se străduiască a fi pe de-a-ntregul. Trebuie 
sâ-i atragem atenţia ca, în nici un lucru în care a cumpănit 
bine o hotărâre, sâ n-o lase sâ devină o decizie deşartă. 
Mai bine sâ nu se ia nici o hotărâre, lâsându-se lucrul în 
îndoială - spre mulţumire cu condiţiunile exterioare şi 
răbdare la muncă: Susţine et abstine; spre modestie în 
desfătări. Dacă nu cerem numai desfătări, ci vrem sâ fim şi 
răbdători la muncă, vom deveni membri utili ai comunităţii 
şi vom fi feriţi de plictiseală. 

Trebuie sâ-1 conducem pe tânăr spre veselie şi bunâ-dispoziţie. 
Veselia inimii izvorăşte din faptul că nu avem sâ ne reproşăm 
nimic-spre dispoziţie netulburatâ. Putem ajunge prin exerciţiu 
sâ dobândim totdeauna dispoziţia necesară pentru a lua parte 
cu voioşie la societate. 

Sâ nâzuim a considera multe totdeauna ca datorie. 
O acţiune trebuie sâ aibă pentru mine valoare nu pentru că e 
de acord cu înclinaţia mea, ci pentru că prin aceasta îmi 
îndeplinesc datoria. 

Sâ nâzuim spre dragostea de oameni faţă de alţii, şi apoi şi 
spre sentimente cosmopolite. în sufletul nostru este ceva ce 
ne împinge sâ avem interes 1) pentru noi înşine, 2) pentru alţii 
513 cu care am crescut, şi, în sfârşit, trebuie sâ mai fie dat 3) un 
interes pentru binele universal. Trebuie sâ facem ca copiii sâ 
cunoască acest interes, pentru a-şi putea încălzi prin el sufletele 

lor. Ei trebuie sâ se bucure de binele universal, chiar dacă nu 
este în folosul patriei lor sau spre câştigul lor propriu. 

Sâ veghem ca tânârul sâ nu punâ mare preţ pe gustarea 
plâcerilor vieţii. Frica copilâroasâ de moarte va dispârea în acest 
caz. Trebuie sâ-i arâtâm tânârului câ plâcerea nu împlineşte 
ceea ce promitea perspectiva ei. 

în sfârşit, vomarâta necesitatea de a ne socoti cu noi înşine 
în fiecare zi, ca la sfârşitul vieţii sâ putem face o totalizare cu 
privire la valoarea vieţii noastre. 

